

**2023-2024**

 **Εσωτερικός Κανονισμός**

 **Λειτουργίας**

****



**ΤΑΥΤΟΤΗΤΑ ΤΟΥ ΣΧΟΛΕΙΟΥ**

**ΕΝ.Ε.Ε.ΓΥ.Λ. Κορωπίου**

**Β’/θμια Εκπ. Αν. Αττικής**

Κωδικός Σχολείου 0550960

|  |
| --- |
| ΣΤΟΙΧΕΙΑ |
| Έδρα του σχολείου (διεύθυνση) | Κολοκοτρώνη 85 Κορωπί ΤΚ 19400 |
| Τηλέφωνο | 210-6020630 | Fax | 210-6020630 |
| e-mail | mail@tee-eid-agogis-korop.att.sch.gr | wedeside | https://blogs.sch.gr>teeidagkor |
| Διευθύντρια Σχολ. Μονάδας | Μαραζάκη Παναγιούλα |
| Υποδιευθύντριες Α και Β | Α’ Γαβαλά Ειρήνη Β’ Ταγκούδη Κωνσταντία |
| Πρόεδρος ΣυλλόγουΓονέων/Κηδεμόνων | Μωκάκου Άννα |

**Εσωτερικός Κανονισμός Λειτουργίας**

**Περιεχόμενα**

|  |
| --- |
| Εισαγωγή.....................................................................................................................5 |
| Σύνταξη, έγκριση και τήρηση του Κανονισμού............................................................5 |
| Ταυτότητα και όραμα του σχολείου............................................................................6  |
| 1. Βασικές αρχές και στόχοι του Εσωτερικού Κανονισμού Λειτουργίας…...................6 |
| 2. Λειτουργία του Σχολείου.........................................................................................7 |
|  2.1 Διδακτικό ωράριο – ωράριο λειτουργίας...........................................................7 |
|  2.2 Προσέλευση και αποχώρηση μαθητών/μαθητριών..........................................8 |
|  2.3 Αποχώρηση σε έκτακτα συμβάντα (κίνδυνοι/καταστροφές)...........................10 |
|  2.4 Παραμονή στο σχολείο....................................................................................11 |
|  2.5 Ωρολόγιο Πρόγραμμα του Σχολείου................................................................11 |
| 3. Σχολική και Κοινωνική Ζωή....................................................................................12 |
|  3.1 Φοίτηση...........................................................................................................12  |
|  3.2 Σχολικοί χώροι.................................................................................................13 |
|  3.3 Διάλειμμα........................................................................................................14 |
| 4. Σχολική εργασία....................................................................................................15 |
| 5. Συμπεριφορά - Δικαιώματα – Υποχρεώσεις…….....................................................16 |
|  5.1 Η Διευθύντρια .................................................................................................16 |
|  5.2 Οι εκπαιδευτικοί..............................................................................................17 |
|  5.3 Οι μαθητές/μαθήτριες.....................................................................................18 |
|  5.4 Γονείς και κηδεμόνες.......................................................................................20 |
| 6. Παιδαγωγικός έλεγχος..........................................................................................20 |
| 7. Σχολικές δράσεις...................................................................................................22  |
| 8. Ασφάλεια προσωπικών δεδομένων......................................................................25  |
| 9. Πρόληψη & αντιμετώπιση φαινομένων βίας και σχολικού εκφοβισμού…….........27 |
| 10. Ασφάλεια & υγιεινή…..........................................................................................30 |
|  10.1 Εφημερία....................................................................................................31 |
|  10.2 Ασφάλεια σχολικών χώρων……...................................................................31  |
|  10.3 Ατυχήματα – ασθένειες...............................................................................32 |
|  10.4 Φαρμακευτική αγωγή στο σχολείο..............................................................32 |
|  10.5 Προστασία από εποχικές ιώσεις..................................................................32 |
|  10.6 Ασφάλεια κτιριακών εγκαταστάσεων.........................................................33  |
|  10.7 Αξιολόγηση και υποστήριξη μαθητών της σχολικής κοινότητας……............33 |
|  Επιτροπή Διεπιστημονικής Υποστήριξης (Ε.Δ.Υ)..........................................33 |
|  Υποστηρικτικές υπηρεσίες Κοινωνικής λειτουργού & Ψυχολόγου…..........34 |
| 11. Άλλα θέματα........................................................................................................34 |
|  11.1 Προσωπικά δεδομένα..................................................................................34 |
|  11.2 Λειτουργία Κυλικείου...................................................................................34 |
|  11.3 Επικοινωνία και Συνεργασία Γονέων/Κηδεμόνων-Σχολείου........................35 |
|  Σημασία της επικοινωνίας και της συνεργασίας σχολείου-οικογένεια….....35 |
|  Διαδικασίες ενημέρωσης και επικοινωνίας Σχολείου και  γονέων/κηδεμόνων.....................................................................................35 |
|  11.4 Σύλλογος Γονέων και Κηδεμόνων.................................................................36 |
|  11.5 Σχολικό Συμβούλιο.......................................................................................37 |
|  11.6 Η σημασία της σύμπραξης όλων.................................................................37 |
| 12. Πολιτική του σχολείου προστασίας από πιθανούς κινδύνους...........................37 |
|  12.1 Αντιμετώπιση έκτακτων αναγκών...............................................................37 |
|  12.2 Χώρος συγκέντρωσης σε περίπτωση ανάγκης............................................38 |
|  12.3 Ειδικό σχέδιο αποχώρησης λόγω έκτακτων συνθηκών...............................38 |
|  12.4 Σε περίπτωση σεισμού................................................................................39 |
| 13. Εσωτερικός Κανονισμός Λειτουργίας- Διαδικασίες διασφάλισης της εφαρμογής  του......................................................................................................................42 |
| 14. ΣΥΝΟΠΤΙΚΟΣ ΠΙΝΑΚΑΣ:ΣΥΜΠΕΡΙΦΟΡΑ-ΚΑΘΗΚΟΝΤΑ–ΥΠΟΧΡΕΩΣΕΙΣ  ΜΑΘΗΤΩΝ……………………………………………………………………………………………………...43 |

**Εσωτερικός Κανονισμός Λειτουργίας**

**Εισαγωγή**

Σύμφωνα με την εγκύκλιο 13423/ΓΔ4/4-2-21(ΦΕΚ 491/Β/09.02.2021) προβλέπεται η σύνταξη Εσωτερικού Κανονισμού Λειτουργίας σχολικών μονάδων. Ο εσωτερικός κανονισμός επιδιώκει να εξασφαλίζει τις προϋποθέσεις και τις συνθήκες που είναι απαραίτητες για να πραγματοποιείται όσο καλύτερα γίνεται το έργο του σχολείου και να επιτυγχάνονται όσο γίνεται καλύτερα οι στόχοι που θέτουμε κάθε φορά ως σχολική κοινότητα (μαθητές, εκπαιδευτικοί, άλλο επιστημονικό προσωπικό, βοηθητικό προσωπικό, γονείς/κηδεμόνες).

Κανονισμός βασίζεται σε όσα προβλέπονται από την πολιτεία για την εκπαίδευση και τη λειτουργία των δημόσιων και ιδιωτικών Σχολείων, ενσωματώνει αποδεκτές παιδαγωγικές αρχές και είναι προσαρμοσμένος στις ιδιαίτερες συνθήκες λειτουργίας του Σχολείου και τα χαρακτηριστικά της τοπικής σχολικής και ευρύτερης κοινότητας.

**Σύνταξη, έγκριση και τήρηση του Κανονισμού.**

Εσωτερικός Κανονισμός Λειτουργίας αναδιαμορφώθηκε ύστερα από εισήγηση της Διευθύντριας του Σχολείου, με τη συμμετοχή όλων των μελών του Συλλόγου Διδασκόντων, των μελών του Διοικητικού Συμβουλίου του Συλλόγου Γονέων και Κηδεμόνων καθώς και εκπροσώπου του Δήμου μας. Έχει εγκριθεί από τον Συντονιστή/τη Συντονίστρια Εκπαιδευτικού Έργου που έχει την παιδαγωγική ευθύνη του σχολείου μας καθώς και από το Διευθυντή/Διευθύντρια Εκπαίδευσης. Εσωτερικός Κανονισμός Λειτουργίας με την έναρξη του σχολικού έτους κοινοποιείται σε όλους του γονείς/κηδεμόνες και αναρτάται με την έναρξη του σχολικού έτους στον ιστότοπο του Σχολείου. Μια συνοπτική μορφή του διανέμεται και συζητείται διεξοδικά με όλους τους/τις μαθητές/μαθήτριες του Σχολείου.

Η ακριβής τήρησή του αποτελεί ευθύνη και υποχρέωση όλων των μελών της σχολικής μας κοινότητας: της Διεύθυνσης του Σχολείου, των Εκπαιδευτικών, του Ειδικού Εκπαιδευτικού Προσωπικού και του Ειδικού Βοηθητικού Προσωπικού, των μαθητών, των γονέων και κηδεμόνων.

Ο Κανονισμός επικαιροποιείται σε τακτά χρονικά διαστήματα, μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του Σχολείου και τις κατά καιρούς, αποφάσεις των αρμόδιων συλλογικών οργάνων του.

Τυχόν έκτακτες προσθήκες δύνανται να ενσωματώνονται ως **Προσαρτήματα** του Κανονισμού, για όσο χρόνο απαιτείται από τις έκτακτες συνθήκες και μέχρι την επόμενη διαδικασία επικαιροποίησής του.

**Ταυτότητα και όραμα του σχολείου μας**

*«Η ταυτότητα, η ιστορία και το όραμα ενός σχολείου είναι σημαντικές παράμετροι του κλίματος και της κουλτούρας ενός σχολείου.…»*

«Ένα σχολείο για όλους. Ένα σχολείο που να βασίζεται και να προβάλλει τις αξίες των ανθρωπίνων δικαιωμάτων, της ισότητας, των ίσων ευκαιριών για όλους, μέσα σε ένα κλίμα που να διακατέχεται από πνεύμα συνεργασίας, ενσυναίσθησης και αποδοχής της διαφορετικότητας.»

**1. Βασικές αρχές και στόχοι του Εσωτερικού Κανονισμού Λειτουργίας**

Κανονισμός, περιλαμβάνει όρους και κανόνες, κατανομή αρμοδιοτήτων και ευθυνών, δικαιωμάτων και υποχρεώσεων, για όλα τα μέλη της σχολικής κοινότητας έτσι ώστε να διαμορφώνεται στο σχολείο ένα παιδαγωγικό και διδακτικό κλίμα που διευκολύνει την απρόσκοπτη, μεθοδική και αποτελεσματική λειτουργία του. Ταυτόχρονα οι δυσκολίες και τα προβλήματα που προκύπτουν αντιμετωπίζονται από τα μέλη της σχολικής κοινότητας ως προκλήσεις και ευκαιρίες βελτίωσης, ανάπτυξης και ενδυνάμωσης παιδαγωγικών, διδακτικών, και άλλων πρακτικών.

Βασικοί στόχοι του Κανονισμού είναι οι μαθητές/μαθήτριες να διαμορφώσουν την προσωπικότητά τους, να διαπαιδαγωγηθούν με τον καλύτερο δυνατό τρόπο και να αποκτήσουν δεξιότητες οι οποίες έχουν βασικό και κυρίαρχο ρόλο στη μαθησιακή διαδικασία και ταυτόχρονα αποτελούν δεξιότητες ζωής, όπως η δημιουργικότητα, ο αυτοέλεγχος, η συναίσθηση της ευθύνης, η συνεργασία, η ενσυναίσθηση, ο αμοιβαίος σεβασμός, η αλληλοκατανόηση, η αποδοχή της διαφορετικότητας, ο σεβασμός όλων σε κοινούς συμφωνημένους κανόνες, η περιβαλλοντική συνείδηση, η προστασία της υγείας, καθώς και η εδραίωση της ισότητας, της αλληλεγγύης και της δημοκρατίας.

Μέσω των συμφωνημένων αρχών/κατευθύνσεων του Κανονισμού του Σχολείου μας επιδιώκεται:

* Να εξασφαλίζεται ένα υποστηρικτικό πλαίσιο για να πραγματοποιείται με επιτυχία το εκπαιδευτικό έργο και η απρόσκοπτη συμμετοχή όλων στην εκπαιδευτική διαδικασία.
	+ Να καλλιεργείται κατάλληλο κλίμα για την ανάπτυξη της προσωπικότητας του/της κάθε μαθητή/μαθήτριας αλλά και όλων των μελών της σχολικής κοινότητας.
	+ Να διασφαλίζεται η σωματική και ψυχική υγεία όλων των μελών της σχολικής κοινότητας.
	+ Να δημιουργούνται οι συνθήκες αξιοπρεπών και αποδοτικών συνθηκών διδασκαλίας, μάθησης και εργασίας.

**2. Λειτουργία του Σχολείου**

* 1. **Διδακτικό ωράριο – ωράριο λειτουργίας**

Η έναρξη, η λήξη, η διάρκεια μαθημάτων του υποχρεωτικού προγράμματος, τα διαλείμματα, ο χρόνος διδασκαλίας κάθε διδακτικού αντικειμένου καθώς και η έναρξη και λήξη του διδακτικού έτους καθορίζονται από τις κείμενες διατάξεις και αποφάσεις του Υ.ΠΑΙ.Θ.Α. Ανακοινώνονται στους γονείς και τα παιδιά με την έναρξη του διδακτικού έτους και αναρτώνται στην ιστοσελίδα του Σχολείου.

Για το σχολικό έτος 2023-2024 το πρόγραμμα του σχολείου μας διαμορφώνεται ως εξής: *Υποχρεωτικό πρόγραμμα*

* + υποδοχή των μαθητών και των μαθητριών στο σχολείο: 08.00- 08:15.
	+ έναρξη 1ης διδακτικής περιόδου: 08:15.
	+ λήξη υποχρεωτικού προγράμματος- αποχώρηση μαθητών και μαθητριών: 13:25 (εξάωρο)

|  |  |
| --- | --- |
| **1η ΩΡΑ** |  **8:15 – 9:00** |
|  ΔΙΑΛΕΙΜΜΑ |  9:00 – 9:10 |
| **2η ΩΡΑ** | **9:10 – 9:55** |
| ΔΙΑΛΕΙΜΜΑ |  9:55 - 10:05 |
| **3η ΩΡΑ** | **10:05 – 10:50** |
| ΔΙΑΛΕΙΜΜΑ |  10:50 – 11:00 |
| **4η ΩΡΑ** | **11:00 – 11:45** |
| ΔΙΑΛΕΙΜΜΑ |  11:45 – 11:55 |
| **5η ΩΡΑ** | **11:55 – 12:35** |
| ΔΙΑΛΕΙΜΜΑ | 12:35 – 12:45 |
| **6η ΩΡΑ** | **12:45 – 13:25** |

**2.2**  **Προσέλευση και αποχώρηση μαθητών/μαθητριών**

**Προσέλευση**

Ηώρα προσέλευσης των μαθητών και μαθητριών είναι 08:00 έως 08:15. Η ώρα προσέλευσης των εκπαιδευτικών και του ειδικού βοηθητικού προσωπικού είναι στις 8:00. Οι εφημερεύοντες εκπαιδευτικοί οφείλουν να είναι στη θέση τους στις 8.00, οπότε να μεριμνούν για την έγκαιρη προσέλευσή τους. Η έγκαιρη προσέλευση και η καλά οργανωμένη και ελεγχόμενη αποχώρηση είναι απαραίτητες προϋποθέσεις για την πραγματοποίηση του διδακτικού έργου και την εύρυθμη λειτουργία του σχολείου γενικότερα, είναι δε μαζί με την υπηρεσία των εφημερευόντων εκπαιδευτικών ο μηχανισμός εκείνος που προστατεύει την ασφάλεια των μαθητών και μαθητριών και του προσωπικού του σχολείου.

Για λόγους ασφάλειας των μαθητών/μαθητριών αλλά και για την ομαλή λειτουργία του προγράμματος η είσοδος του σχολείου κλείνει στις 8:15. Σε περίπτωση που μαθητής/μαθήτρια προσέρχεται χωρίς αιτιολογία με καθυστέρηση, για να μην δημιουργείται αναστάτωση στο παιδαγωγικό έργο του τμήματος που φοιτά, παραμένει στον χώρο υποδοχής που έχει καθοριστεί ή προβλέπονται άλλες διευθετήσεις και εισέρχεται στην τάξη του/της μετά την ολοκλήρωση της πρώτης ώρας (9:00) και αφού έχει περάσει από το γραφείο της διευθύντριας να πάρει ένα χαρτί με το οποίο να πιστοποιεί την είσοδό του/της στο σχολείο.

Οι μαθητές και οι μαθήτριες σε καμία περίπτωση δε φεύγουν από το σχολείο πριν τη λήξη των μαθημάτων χωρίς άδεια. Αν παρουσιαστεί ανάγκη έκτακτης αποχώρησης κατά τη διάρκεια του σχολικού ωραρίου (π.χ. ασθένεια), ενημερώνεται ο γονέας/κηδεμόνας για να προσέλθει στο Σχολείο και να συνοδεύσει το παιδί στο σπίτι του, αφού προηγουμένως συμπληρώσει το σχετικό έντυπο.

Οι εκπαιδευτικοί εφημερίας που είναι υπεύθυνοι, υποδέχονται τους μαθητές και τις μαθήτριες στην είσοδο του Σχολείου και οι γονείς/κηδεμόνες-συνοδοί αποχωρούν. Μετά το ηχητικό σήμα (κουδούνι), με ευθύνη των εφημερευόντων και του βοηθητικού προσωπικού, κλείνει η είσοδος του σχολείου. Κατά τη διάρκεια του χρόνου προσέλευσης των μαθητών/μαθητριών δεν παρευρίσκεται χωρίς άδεια στον χώρο του σχολείου κανένας επισκέπτης.

***Αποχώρηση από το σχολείο***

Τα παιδιά παραμένουν στο Σχολείο για όλες τις ώρες του ωρολογίου προγράμματος και αποχωρούν με την ολοκλήρωση της τελευταίας διδακτικής ώρας. Με τη λήξη των μαθημάτων, σύμφωνα με το ωρολόγιο πρόγραμμα, οι μαθητές **κατά τμήματα και οργανωμένα κατευθύνονται προς το χώρο συγκέντρωσης** και περιμένουν μαζί με τον καθηγητή της τελευταίας ώρας να ακούσουν το όνομά τους για να αποχωρήσουν. Οι μαθητές αποχωρούν με την εξής σειρά:

* πεζή,
* με γονείς,
* ταξί,
* λεωφορεία, με τη σειρά που έχουν παρκάρει μπροστά στο σχολείο.

Οι μαθητές και οι μαθήτριες που συνοδεύονται καθημερινά κατά την αποχώρησή τους περιμένουν τον γονέα/κηδεμόνα τους και δε φεύγουν ποτέ από το Σχολείο χωρίς τη συνοδεία τους. Οι γονείς/κηδεμόνες προσέρχονται έγκαιρα για την παραλαβή των μαθητών και των μαθητριών και παραμένουν έξω από τις εισόδους του σχολείου, χωρίς να παρεμποδίζουν τη διαδικασία αποχώρησης. Κάθε καθυστέρηση στην προσέλευση των συνοδών δημιουργεί κινδύνους για την ασφάλεια των μαθητών/μαθητριών που ολοκληρώνουν το πρόγραμμά τους. Σε περιπτώσεις δυσμενών καιρικών συνθηκών το σχολείο προβλέπει χώρους αναμονής και τροποποίηση της διαδικασίας ώστε να μειωθεί στο ελάχιστο η έκθεση γονέων και μαθητών στις καιρικές συνθήκες δίχως να τεθεί σε κίνδυνο η ασφάλεια των μαθητών.

Οι μαθητές/ριες σε καμία περίπτωση δεν φεύγουν από το Σχολείο πριν τη λήξη των μαθημάτων χωρίς άδεια. Αν παρουσιαστεί ανάγκη έκτακτης αποχώρησης κατά τη διάρκεια του σχολικού ωραρίου (π.χ. ασθένεια), ενημερώνεται ο γονέας/κηδεμόνας για να προσέλθει στο Σχολείο και να παραλάβει το παιδί του, συμπληρώνοντας Υπεύθυνη Δήλωση Αποχώρησης Μαθητή. Εάν κάποιος γονέας χρειαστεί, για ειδικό λόγο, να πάρει το παιδί του πριν τη λήξη των μαθημάτων, χρειάζεται να ενημερώσει εγκαίρως τη Διεύθυνση του Σχολείου και να υπογράψει Υπεύθυνη Δήλωση για την αποχώρηση. Εάν το παιδί μετά τη λήξη των μαθημάτων, χρειαστεί να φύγει με άλλο μέσο πλην των σχολικών Λεωφορείων ή των ταξί χρειάζεται να ενημερώσει εγκαίρως τη Διεύθυνση του Σχολείου και να υπογράψει Υπεύθυνη Δήλωση για την αποχώρηση ο γονέας-κηδεμόνας.

2.3 Αποχώρηση σε έκτακτα συμβάντα (κίνδυνοι/καταστροφές)

Σε περίπτωση έκτακτου συμβάντος (όπως σεισμός, πυρκαγιά, ακραία καιρικά φαινόμενα) **κανένα παιδί δεν θα αποχωρήσει από το Σχολείο μόνο του**, αν δεν έρθει κάποιος να το παραλάβει. Σε περίπτωση προσωπικής αδυναμίας των γονέων να παραλάβουν τα παιδιά τους, πρέπει να επικοινωνήσουν με κάποιο άλλο μέλος της οικογένειάς τους ή με κάποιον άλλον γονέα, στον οποίο θα αναθέσουν την παραλαβή του παιδιού. Τα παιδιά θα παραμείνουν ασφαλή στον χώρο καταφυγής ή σε άλλο καταλληλότερο χώρο, μέχρις ότου παραληφθούν από τους γονείς ή άλλο ορισθέν πρόσωπο (βλ. μνημόνιο ενεργειών της σχολικής μονάδας σε περίπτωση σεισμού ή φυσικών καταστροφών) στην ιστοσελίδα του σχολείου (<https://blogs.sch.gr/teeeidagkor/mnimonio-seismoy/>).

Οι εκπαιδευτικοί αποχωρούν 5 λεπτά μετά την αποχώρηση των παιδιών, με την έγκριση της διευθύντριας, αν έχουν ολοκληρώσει όλες τις εργασίες που τους/τις έχουν ανατεθεί από τη διεύθυνση του σχολείου. Πρόωρη αποχώρηση εκπαιδευτικών γίνεται μετά από συνεννόηση με τη διευθύντρια του σχολείου.

Τέλος, εάν κάποιος γονέας/κηδεμόνας χρειαστεί, για ειδικό λόγο να πάρει το παιδί του πριν τη λήξη των μαθημάτων, χρειάζεται να ενημερώσει εγκαίρως τη Διεύθυνση του Σχολείου.

2.4 Παραμονή στο σχολείο

Οι μαθητές πρέπει να εισέρχονται στην τάξη αμέσως μόλις χτυπήσει το κουδούνι.

Εφόσον εισέλθει ο διδάσκων στην αίθουσα διδασκαλίας, συμπληρώνει το απουσιολόγιο και ο αργοπορημένος μαθητής παίρνει απουσία.

Οι θέσεις των μαθητών μέσα στην αίθουσα διδασκαλίας καθορίζονται σε συνεργασία με τον υπεύθυνο καθηγητή του τμήματος.

Κατά τη διάρκεια των μαθημάτων κανένας μαθητής, από τους προσελθόντες στο σχολείο, δεν επιτρέπεται:

* να απουσιάζει αδικαιολόγητα από την αίθουσα διδασκαλίας,
* να βγαίνει από την αίθουσα χωρίς την άδεια των διδασκόντων.

Οι μαθητές δεν επιτρέπεται να τρέχουν μέσα στις αίθουσες ούτε στους εσωτερικούς χώρους του σχολείου, γιατί υπάρχει κίνδυνος τραυματισμού. Επίσης, πρέπει να προσέχουν ιδιαίτερα στις σκάλες, στο προαύλιο και στον χώρο του γηπέδου.

Δεν επιτρέπεται η κατανάλωση φαγητού ή αναψυκτικού στην αίθουσα διδασκαλίας. Η κατανάλωση καφέ και ενεργειακών ποτών απαγορεύεται!

Η αλλαγή αίθουσας για τη διδασκαλία ορισμένων μαθημάτων πρέπει να γίνεται με τάξη και χωρίς αργοπορία.

Οι μαθητές δεν παραμένουν στους διαδρόμους κατά τη διάρκεια του διαλείμματος, αλλά βγαίνουν στο προαύλιο, υπακούοντας στις οδηγίες των εφημερευόντων καθηγητών. Παραμένουν στον εσωτερικό χώρο του σχολείου μόνο σε περίπτωση άσχημων καιρικών συνθηκών. Οι μαθητές δε βγαίνουν έξω από το χώρο του σχολείου κατά τη διάρκεια λειτουργίας του.

**2.5 Ωρολόγιο Πρόγραμμα του Σχολείου**

Το Σχολείο μας εφαρμόζει το Ωρολόγιο Πρόγραμμα, όπως αυτό ορίζεται από τις εγκυκλίους του Υ.ΠΑΙ.Θ.Α. και εξειδικεύεται από τον Σύλλογο Διδασκόντων με ευθύνη της Διευθύντριας.

Οι γονείς/κηδεμόνες ενημερώνονται έγκαιρα για προγραμματισμένες ή έκτακτες (γνωστές όμως εκ των προτέρων) αλλαγές που προκύπτουν στο Ωρολόγιο Πρόγραμμα, κατά της διάρκεια του σχολικού έτους, όπως επίσης και αλλαγές που σχετίζονται με αλλαγή διδασκόντων ως προς τα γνωστικά αντικείμενα.

Όταν δημιουργείται κενό λόγω απουσίας καθηγητή, η Διεύθυνση και ο Σύλλογος Διδασκόντων καλύπτουν τα κενά βάσει της σχετικής νομοθεσίας.

Τα μαθήματα είναι υποχρεωτικά για όλους τους μαθητές και διδάσκονται σύμφωνα με το επίσημο Αναλυτικό Πρόγραμμα Σπουδών. Για τη συμμετοχή στο μάθημα της Φυσικής Αγωγής χρειάζεται Ατομικό Δελτίο Υγείας Μαθητή (ΑΔΥΜ) σε ισχύ. Το ΑΔΥΜ κατατίθεται στην Α΄ και στη Δ΄ τάξη και έχει ισχύ τριών ετών. Το μάθημα των Θρησκευτικών είναι υποχρεωτικό για όλους τους μαθητές. Ωστόσο, παρέχεται η δυνατότητα σε αλλόθρησκους ή ετερόδοξους ή άθρησκους, που επικαλούνται λόγους θρησκευτικής συνείδησης, να απαλλαγούν από την παρακολούθησή του. Στην ιστοσελίδα του σχολείου έχει αναρτηθεί η σχετική αίτηση απαλλαγής από γνωστικό αντικείμενο (Φυσική Αγωγή, Θρησκευτικά, Μουσική).

**3.Σχολική και Κοινωνική Ζωή**

**3.1 Φοίτηση**

Η φοίτηση των μαθητών/μαθητριών στα ΕΝ.Ε.Ε.ΓΥ.Λ. (στο γυμνάσιο η φοίτηση είναι υποχρεωτική ενώ στο λύκειο η εγγραφή είναι προαιρετική. Η φοίτηση όμως, αφού γίνει εγγραφή είναι υποχρεωτική) είναι υποχρεωτική και εποπτεύεται από τον/την εκπαιδευτικό της τάξης, ο οποίος/η οποία καταγράφει τις καθημερινές απουσίες στο απουσιολόγιο και τις καταχωρεί στο πληροφοριακό σύστημα του Υ.ΠΑΙ.Θ.Α.. Η ελλιπής φοίτηση και μάλιστα χωρίς σοβαρό λόγο, δυσχεραίνει τόσο το σχολικό έργο όσο και την πρόοδο των μαθητών/μαθητριών. Την ουσιαστική αλλά και την τυπική ευθύνη απέναντι στο σχολείο και την πολιτεία για τη φοίτηση των μαθητών, φέρουν κατά το νόμο οι γονείς/κηδεμόνες Για την τακτική παρακολούθηση της φοίτησης των μαθητών/ριών ευθύνονται εξ ολοκλήρου οι κηδεμόνες τους. Οι γονείς/κηδεμόνες οφείλουν να ενημερώνουν το Σχολείο για την απουσία των παιδιών τους.

Το σύνολο των απουσιών του μαθητή δεν πρέπει να υπερβαίνει τις 114 για να θεωρείται η φοίτησή του επαρκής στο Γυμνάσιο και τις 130 για να θεωρείται η φοίτησή του επαρκής στο Λύκειο.

Ο έλεγχος της φοίτησης των μαθητών γίνεται καθημερινά από τις/τους υπεύθυνες/ους εκπαιδευτικούς των τάξεων. Όταν ένα παιδί απουσιάζει συστηματικά και αδικαιολόγητα, η/ο υπεύθυνη/ος εκπαιδευτικός της τάξης επικοινωνεί με τους γονείς και ενημερώνει τη Διεύθυνση του σχολείου. Η ελλιπής φοίτηση δυσχεραίνει τόσο το σχολικό έργο όσο και την πρόοδο των παιδιών. Στην περίπτωση που κάποιο παιδί θα απουσιάσει προγραμματισμένα, οι γονείς του ενημερώνουν εγκαίρως τη Διεύθυνση του Σχολείου. Αν το Σχολείο δεν έχει ενημερωθεί για την απουσία κάποιου παιδιού, τη δεύτερη ημέρα της απουσίας του η/ο υπεύθυνη/ος εκπαιδευτικός της τάξης θα επικοινωνήσει τηλεφωνικά με την οικογένεια του παιδιού, για να ενημερωθεί για τους λόγους απουσίας του.

Επίσης, όσον αφορά τις εκπαιδευτικές επισκέψεις πραγματοποιούνται και λαμβάνουν μέρος μόνο οι μαθητές/τριες με θετική Υπεύθυνη Δήλωση του γονέα/κηδεμόνα.

Αργίες- Εορταστικές εκδηλώσεις

Οι επίσημες αργίες και εκδηλώσεις του σχολείου ορίζονται με βάση την εκάστοτε νομοθεσία. Όταν η μέρα αυτή είναι Σάββατο ή Κυριακή, η εκδήλωση πραγματοποιείται την προηγούμενη Παρασκευή. Η συμμετοχή των παιδιών στις εορταστικές εκδηλώσεις είναι υποχρεωτική. Η χρονική διάρκεια και το περιεχόμενο των εκδηλώσεων καθορίζονται με απόφαση του Συλλόγου Διδασκόντων και ειδοποιούνται εγκαίρως οι γονείς για την ώρα αποχώρησης των παιδιών από το Σχολείο.

**3.2 Σχολικοί χώροι**

 Κοινός στόχος όλων είναι ο σεβασμός του σχολικού χώρου. Ο σεβασμός στα περιουσιακά στοιχεία του σχολείου, τις υποδομές, τον εξοπλισμό αλλά και το φυσικό περιβάλλον του σχολείου αποτελεί βασική υποχρέωση όλων των μελών της σχολικής κοινότητας. Με το ίδιο σκεπτικό υπάρχει φροντίδα για την τάξη και την καλαισθησία στις σχολικές αίθουσες, καθώς είναι ο ιδιαίτερος χώρος, όπου παραμένουν και εργάζονται μαθητές/μαθήτριες και εκπαιδευτικοί πολλές ώρες. Φροντίδα όλων να διατηρούνται οι χώροι καθαροί. Οι εκπαιδευτικοί, στο πλαίσιο της εφημερίας τους έχουν ως καθήκον τον έλεγχο καθαριότητας των σχολικών χώρων και την τήρηση των μέτρων από τους μαθητές.

Οι μαθητές:

* Ρίχνουν τα απορρίμματα πάντα στους κάδους που υπάρχουν στις αίθουσες, στους κοινόχρηστους χώρους και στο προαύλιο.
* Τοποθετούν τα ανακυκλώσιμα υλικά -πλαστικό - γυαλί - μπαταρίες- στις ειδικές στήλες *ανακύκλωσης*.
* Φροντίζουν για την καλή κατάσταση και την καθαριότητα των επίπλων της τάξης τους (θρανία, καρέκλες) και του εξοπλισμού (χάρτες, εποπτικό υλικό) και δεν αλλάζουν τη διευθέτηση επίπλων και υλικών σε αυτήν.
* Με τη λήξη των μαθημάτων παίρνουν μαζί τους όλα τα προσωπικά τους αντικείμενα.
* Δεν εισέρχονται στις αίθουσες και τα εργαστήρια με τρόφιμα και ποτά.
* Χειρίζονται με προσοχή τον εξοπλισμό του εργαστηρίου, σύμφωνα με τις οδηγίες των υπεύθυνων εκπαιδευτικών.
* Χειρίζονται με προσοχή τον αθλητικό εξοπλισμό, σύμφωνα με τις οδηγίες του εκπαιδευτικού φυσικής αγωγής και με τη λήξη του μαθήματος τον επιστρέφουν σε αυτόν.
* Ενημερώνουν τις/τους εκπαιδευτικούς που εφημερεύουν, ή τη/τον εκπαιδευτικό της τάξης τους για φθορές που εντόπισαν στον εξοπλισμό ή επικινδυνότητες στο χώρο του Σχολείου.

Η προστασία του σχολικού κτιρίου και της περιουσίας του είναι ευθύνη όλων, μαθητών και εκπαιδευτικών. Κάθε καταστροφή, εκτός από τη ζημιά και τη δυσκολία αποκατάστασης, υποβαθμίζει τον χώρο στον οποίο βρισκόμαστε πολλές ώρες την ημέρα. Κάθε μαθητής είναι υπεύθυνος για οποιαδήποτε φθορά προκαλέσει στη σχολική περιουσία και ελέγχεται για τη συμπεριφορά αυτή. Παράλληλα, οι γονείς του οφείλουν να αποκαταστήσουν τη ζημιά αυτή.

 **3.3 Διάλειμμα**

Κατά τη διάρκεια του διαλείμματος οι μαθητές/μαθήτριες βγαίνουν στο προαύλιο, όπως έχει καθοριστεί για κάθε τάξη, ώστε να αποφεύγεται ο συνωστισμός και να μειώνεται η πιθανότητα ατυχημάτων. Oι εφημερεύοντες κατευθύνονται στα πόστα τους όπως αυτά έχουν οριστεί από το Σύλλογο Διδασκόντων.

Σε περίπτωση κακοκαιρίας ορίζονται από τους/τις εκπαιδευτικούς οι προκαθορισμένοι χώροι παραμονής των μαθητών και μαθητριών.

Με την ολοκλήρωση κάθε διδακτικής ώρας, ο/η εκπαιδευτικός εξέρχεται τελευταίος/τελευταία, αφού κλειδώσει την αίθουσα (όσες κλειδώνονται). Δεν επιτρέπεται η παραμονή των μαθητών και των μαθητριών στις αίθουσες ή στους διαδρόμους του σχολείου.

Το διάλειμμα είναι χρόνος παιχνιδιού, ανάπτυξης κοινωνικών σχέσεων αλλά και χρόνος ικανοποίησης βιολογικών αναγκών (φαγητό, νερό, πλύσιμο χεριών). Οι μαθητές και οι μαθήτριες αλληλεπιδρούν, παίζουν αρμονικά και για οποιοδήποτε πρόβλημα ή δυσκολία αντιμετωπίζουν απευθύνονται στους εφημερεύοντες εκπαιδευτικούς.

Κατά τη διάρκεια του διαλείμματος δεν επιτρέπεται κανένας ανήλικος ή ενήλικος να παρακολουθεί, να συνομιλεί ή να δίνει αντικείμενα σε μαθητές και μαθήτριες του σχολείου από τα κάγκελα του προαύλιου χώρου. Εάν επιθυμεί να δώσει φαγητό, βιβλίο, τετράδιο, στο παιδί του παραδίδεται αυτό από τον γονέα/κηδεμόνα σε εφημερεύοντα εκπαιδευτικό του σχολείου.

Κατά την ώρα του διαλείμματος **δεν επιτρέπονται αθλητικές δραστηριότητες** και τα παιδιά δεν επιτρέπεται να φέρνουν μαζί τους από το σπίτι μπάλες ή οποιουδήποτε είδους άλλο αθλητικό εξοπλισμό.

Μόλις χτυπήσει το κουδούνι για μάθημα οι μαθητές/μαθήτριες προσέρχονται στις τάξεις τους ή στους προκαθορισμένους χώρους συγκέντρωσης για κάθε τάξη, όπου τους παραλαμβάνουν οι εκπαιδευτικοί με τους οποίους έχουν μάθημα και τους συνοδεύουν στην αντίστοιχη αίθουσα διδασκαλίας.

**4. Σχολική εργασία**

Οι μαθητές και μαθήτριες παρακολουθούν και συμμετέχουν ενεργά στην καθημερινή διδακτική διαδικασία και δεν παρακωλύουν το μάθημα σεβόμενοι το δικαίωμα των συμμαθητών και συμμαθητριών τους για μάθηση. Για την απρόσκοπτη διεξαγωγή του μαθήματος φέρνουν μαζί τους καθημερινά τα απαραίτητα βιβλία και μόνο ότι είναι απαραίτητο για τη σχολική εργασία τους.

 Όταν ανατίθεται στα παιδιά εργασία για το σπίτι (κατ’ οίκον εργασία) αυτή είναι σχεδιασμένη από τον εκπαιδευτικό της τάξης σύμφωνα με τις ανάγκες και το επίπεδο του κάθε μαθητή και της κάθε μαθήτριας. Οι κατ’ οίκον εργασίες ενίοτε αποτελούν συμπλήρωμα της εργασίας που γίνεται στην τάξη. Τα παιδιά μαθαίνουν να εργάζονται μόνα τους, να δημιουργούν, να αυτενεργούν και να είναι υπεύθυνα. Οι γονείς/κηδεμόνες συμμετέχουν στη μελέτη του παιδιού τους, επιβλέποντάς το, βοηθώντας το να αναστοχάζεται επί των πρακτικών μελέτης του. Στόχος είναι το παιδί να μάθει να διαβάζει αυτόνομα, όσον το δυνατό γίνεται, ακολουθώντας την πορεία της φθίνουσας καθοδήγησης. Οι γονείς/κηδεμόνες δεν διεκπεραιώνουν τις εργασίες του παιδιού αντ’ αυτού και αποφεύγουν να του προκαλούν άγχος. Η εμπιστοσύνη μεταξύ γονέων/κηδεμόνων και εκπαιδευτικών έχει κοινό στόχο την υγιή ανάπτυξη παιδιών με ολοκληρωμένη προσωπικότητα.

Εάν κάποιος μαθητής απουσιάζει από το σχολείο, μπορεί να ενημερωθεί για τα μαθήματα και τις εργασίες για μελέτη στο σπίτι μέσω της πλατφόρμας eclass.

**5. Συμπεριφορά - Δικαιώματα - Υποχρεώσεις**

**5.1 Η Διευθύντρια**

Συμβάλλει στη δημιουργία κλίματος δημοκρατικής συμπεριφοράς των διδασκόντων και των μαθητών/τριών και είναι υπεύθυνη, σε συνεργασία με τους διδάσκοντες/ουσες, για την τήρηση της πειθαρχίας.

* Ενημερώνει τον Σύλλογο των Διδασκόντων για την εκπαιδευτική νομοθεσία, τις εγκυκλίους και τις αποφάσεις που αφορούν τη λειτουργία του Σχολείου και την εφαρμογή των προγραμμάτων εκπαίδευσης.
* Λαμβάνει μέριμνα για την εξασφάλιση παιδαγωγικών μέσων και εργαλείων, την καλή χρήση τους στη σχολική τάξη, τη λειτουργικότητα και την αντικατάστασή τους, σε περίπτωση φθοράς.
* Είναι υπεύθυνη, μαζί με τους/τις εκπαιδευτικούς, για την καθαριότητα και αισθητική των χώρων διδασκαλίας και εκπαιδευτικών δραστηριοτήτων, καθώς και για την προστασία της υγείας και ασφάλειας των μαθητών/τριών.
* Απευθύνει στους διδάσκοντες, όταν είναι απαραίτητο, συστάσεις με πνεύμα συναδελφικής αλληλεγγύης.

**5.2 Οι εκπαιδευτικοί**

* Εκπαιδεύουν τους μαθητές και τις μαθήτριες, σύμφωνα με τους σκοπούς και τους στόχους της εκπαίδευσης και μέσα στο πλαίσιο της εκπαιδευτικής πολιτικής, με την καθοδήγηση των Στελεχών της εκπαίδευσης.
* Προετοιμάζουν καθημερινά και οργανώνουν το μάθημά τους, εφαρμόζοντας σύγχρονες και κατάλληλες μεθόδους διδασκαλίας, με βάση τις ανάγκες των μαθητών/μαθητριών και τις ιδιαιτερότητες των γνωστικών αντικειμένων.
* Συνεργάζονται με τους μαθητές/μαθήτριες, σέβονται την προσωπικότητά τους, καλλιεργούν και εμπνέουν σ’ αυτούς, κυρίως με το παράδειγμά τους, δημοκρατική συμπεριφορά.
* Μεριμνούν για τη δημιουργία κλίματος αρμονικής συνεργασίας και συνεχούς και αμφίδρομης επικοινωνίας με τους γονείς/κηδεμόνες των μαθητών/τριών, και τους ενημερώνουν για τη φοίτηση, τη διαγωγή και την επίδοση των παιδιών τους.
* Φροντίζουν για την πρόοδο όλων των μαθητών /μαθητριών τους και τους προσφέρουν παιδεία διανοητική, ηθική και κοινωνική.
* Συμβάλλουν στην εμπέδωση ενός ήρεμου, θετικού, συνεργατικού, συμπεριληπτικού, εποικοδομητικού σχολικού κλίματος.
* Ενδιαφέρονται για τις συνθήκες ζωής των μαθητών/μαθητριών τους στην οικογένεια και στο ευρύτερο κοινωνικό περιβάλλον, λαμβάνουν υπόψη τους παράγοντες που επηρεάζουν την πρόοδο και συμπεριφορά των μαθητών/μαθητριών τους και υιοθετούν κατάλληλες παιδαγωγικές ενέργειες, ώστε να αντιμετωπισθούν πιθανά προβλήματα.
* Ενθαρρύνουν τους μαθητές/μαθήτριες να συμμετέχουν ενεργά στη διαμόρφωση και λήψη αποφάσεων για θέματα που αφορούν τους ίδιους και το σχολείο και καλλιεργούν τις αρχές και το πνεύμα αλληλεγγύης και συλλογικότητας.
* Συνεργάζονται με τη Διευθύντρια, τους γονείς και τα αρμόδια Στελέχη για την καλύτερη δυνατή παιδαγωγική αντιμετώπιση προβλημάτων συμπεριφοράς, σεβόμενοι την προσωπικότητα και τα δικαιώματα των μαθητών/μαθητριών.
* Ανανεώνουν και εμπλουτίζουν τις γνώσεις τους, σχετικά με τα διάφορα γνωστικά αντικείμενα και τις επιστήμες της αγωγής τόσο μέσω των διάφορων μορφών επιμόρφωσης και επιστημονικής παιδαγωγικής καθοδήγησης, που παρέχονται θεσμικά από το σύστημα της οργανωμένης εκπαίδευσης, όσο και με την αυτοεπιμόρφωση.

**5.3 Οι μαθητές/μαθήτριες**

* Αποδίδουν σεβασμό, με τα λόγια και τις πράξεις τους, προς κάθε μέλος της σχολικής κοινότητας.
* Προσέρχονται στην τάξη για μάθημα με το χτύπημα του κουδουνιού, χωρίς καθυστέρηση.
* Την πρώτη ώρα μαθήματος παραδίδουν τα κινητά τους τηλέφωνα στον εκπαιδευτικό και τα παραλαμβάνουν κατά την ώρα συγκέντρωσης για την αποχώρησή τους.

«Οι μαθητές/τριες δεν επιτρέπεται να έχουν στην κατοχή τους κινητά τηλέφωνα και οποιαδήποτε άλλη ηλεκτρονική συσκευή ή παιχνίδι που διαθέτει σύστημα επεξεργασίας εικόνας και ήχου εντός του σχολικού χώρου (Π.Δ.28/2015). Στην εξαιρετική περίπτωση που το παιδί πρέπει να φέρει μαζί του κινητό τηλέφωνο, το απενεργοποιεί κατά τη διάρκεια των μαθημάτων και το παραδίδει στον/στην εκπαιδευτικό της πρώτης διδακτικής ώρας. Τα κινητά επιστρέφονται με τη λήξη των μαθημάτων. Σε περίπτωση που ωστόσο ο/η μαθητής/τρια κατέχει κινητό στη διάρκεια του σχολικού ωραρίου θα παραδοθεί στη διευθύντρια και θα παραληφθεί από τον γονέα/κηδεμόνα.»

* Κατά τη διάρκεια των μαθημάτων τηρούν τους κανόνες της τάξης. Συμμετέχουν ενεργά στην καθημερινή εκπαιδευτική/διδακτική διαδικασία και δεν παρακωλύουν το μάθημα, σεβόμενοι το δικαίωμα των συμμαθητών/τριών τους για μάθηση.
* Απευθύνονται στους/στις εκπαιδευτικούς και στη Διεύθυνση του σχολείου και ζητούν τη βοήθειά τους, για κάθε πρόβλημα που τους απασχολεί και τους δημιουργεί εμπόδιο στη σχολική ζωή και πρόοδό τους.
* Προσέχουν και διατηρούν καθαρούς όλους τους χώρους του σχολείου. Ταυτόχρονα ενδιαφέρονται για το σχολικό κτίριο και την υλική περιουσία του. Επίσης, δεν καταστρέφουν τα σχολικά βιβλία που παρέχονται δωρεάν από την πολιτεία.
* Αποφεύγουν ρητά την άσκηση οποιασδήποτε μορφής βίας (σωματική, λεκτική ή ψυχολογική).
* Προσπαθούν να λύνουν τις αντιθέσεις ή διαφωνίες με διάλογο, ακολουθώντας διαδοχικά τα παρακάτω βήματα:

Βήμα 1ο:Συζητούν άμεσα και ειρηνικά με αυτόν που έχουν τη διαφορά.

Βήμα 2ο:Απευθύνονται στον υπεύθυνο εκπαιδευτικό τμήματος ή στον Σύμβουλο Σχολικής Ζωής.

Βήμα 3ο:Απευθύνονται στους εφημερεύοντες εκπαιδευτικούς, αν προκύψει κάτι στην ώρα του διαλείμματος.

Βήμα 4ο:Απευθύνονται στη Διευθύντρια.

* Σε περιπτώσεις που γίνονται αποδέκτες ή παρατηρητές βίαιης λεκτικής, ψυχολογικής ή και σωματικής συμπεριφοράς, ενεργούν άμεσα και ακολουθούν τα παραπάνω βήματα.
* Συμβάλλουν στην υιοθέτηση αειφόρων πρακτικών, όπως η εξοικονόμηση ενέργειας και η ανακύκλωση υλικών.
* Στις σχολικές εκδηλώσεις και γιορτές αλλά και στις διδακτικές επισκέψεις εκτός σχολείου ακολουθούν τους συνοδούς εκπαιδευτικούς και συμπεριφέρονται με ευγένεια και ευπρέπεια.
* Επικοινωνούν, όταν υπάρχει ανάγκη, με τους γονείς τους, μέσω των τηλεφώνων του σχολείου, αφού ζητήσουν άδεια.

**Επισημαίνεται ότι:**

 Το κάπνισμα, η λήψη αλκοόλ και καφέ και η χρήση άλλων εξαρτησιογόνων ουσιών **απαγορεύονται** **αυστηρά**. Η παρέκκλιση από τους κανόνες αυτούς συνεπάγεται την άμεση αξιοποίηση αυστηρών παιδαγωγικών μέτρων.

Το σχολείο δε φέρει ευθύνη σε περίπτωση απώλειας χρημάτων ή αντικειμένων αξίας που οι μαθητές φέρουν μαζί τους.

**5.4 Γονείς και κηδεμόνες**

* Φροντίζουν ώστε το παιδί τους να έρχεται έγκαιρα και ανελλιπώς στο σχολείο και να ενημερώνουν σε περίπτωση απουσίας του.
* Διαβάζουν προσεκτικά τα mail που αποστέλλονται από σχολείο και όλες τις έντυπες ανακοινώσεις που μεταφέρουν τα παιδιά (ή αναρτώνται στον πίνακα ανακοινώσεων) ώστε να ενημερώνονται για θέματα λειτουργίας του σχολείου.
* Συνεργάζονται αρμονικά σε προσωπικό επίπεδο αλλά και μέσω του Συλλόγου Γονέων με τη Διεύθυνση και τον Σύλλογο των Διδασκόντων για θέματα που αφορούν τους μαθητές/τριες.
* Ενημερώνουν έγκαιρα και προσκομίζουν τα σχετικά έγγραφα, αν υπάρχουν, για κάθε ειδικό θέμα που αντιμετωπίζουν τα παιδιά τους - θέματα υγείας, ειδικές εκπαιδευτικές ικανότητες ή ανάγκες, θέματα οικογενειακής και κοινωνικής κατάστασης - τα οποία μπορούν να επηρεάσουν την επίδοση, τη φοίτηση και συμπεριφορά του παιδιού μας και ζητούν τη συνδρομή του σχολείου.

**6. Παιδαγωγικός έλεγχος**

Τα ζητήματα μη αποδεκτής συμπεριφοράς στο σχολείο αποτελούν αντικείμενο συνεργασίας των γονέων/κηδεμόνων με τον εκπαιδευτικό/την εκπαιδευτικό υπεύθυνο της τάξης, τη Διευθύντρια της σχολικής μονάδας, τον Σύλλογο Διδασκόντων και τον Συντονιστή/τη Συντονίστρια Εκπαιδευτικού Έργου, προκειμένου να υπάρξει η καλύτερη δυνατή παιδαγωγική αντιμετώπιση του θέματος. Σε κάθε περίπτωση και πριν από οποιαδήποτε απόφαση, λαμβάνεται υπόψη η βασική αρχή του σεβασμού της προσωπικότητας και των δικαιωμάτων του παιδιού.

Το σχολείο, ως φορέας αγωγής, έχει καθήκον να λειτουργεί έτσι ώστε οι μαθητές και μαθήτριες να συνειδητοποιήσουν ότι κάθε πράξη τους έχει συνέπειες, να μάθουν να αναλαμβάνουν την ευθύνη των επιλογών τους και να γίνουν υπεύθυνοι πολίτες. Αν η συμπεριφορά του μαθητή και της μαθήτριας δεν εναρμονίζεται με τα αποδεκτά πρότυπα και αποκλίνει από την τήρηση του εσωτερικού κανονισμού του σχολείου, τότε αντιμετωπίζει τον παιδαγωγικό έλεγχο, σύμφωνα με τις αρχές της ψυχολογίας και παιδαγωγικής που διέπουν τις εκάστοτε κείμενες διατάξεις.

Οι γονείς/κηδεμόνες ενημερώνονται από το σχολείο για την όποια μη αποδεκτή συμπεριφορά των παιδιών τους και των ενεργειών που θα αναληφθούν. Η στενή συνεργασία σχολείου-γονέων/κηδεμόνων είναι πάντα αναγκαία και επιβεβλημένη.

Αντιμετώπιση μη αποδεκτών συμπεριφορών

Το σχολείο είναι σταθερά προσανατολισμένο πρωτίστως στην πρόληψη και δευτερευόντως στην αντιμετώπιση της εκδήλωσης μη αποδεκτών μορφών μαθητικής συμπεριφοράς. Εκπαιδευτικοί ή γονείς/κηδεμόνες οι οποίοι παρατηρούν μη επιθυμητές συμπεριφορές, καταθέτουν και εγγράφως τις παρατηρήσεις τους στη Δ/νση του σχολείου, ώστε να γίνονται αντικείμενο επεξεργασίας από την Επιτροπή Διεπιστημονικής Υποστήριξης (Ε.Δ.Υ.) του σχολείου, σύμφωνα με όσα προβλέπονται στο νόμο 4823/2021, άρθρο 16.

Τα ζητήματα μη αποδεκτής συμπεριφοράς στο Σχολείο αποτελούν αντικείμενο συνεργασίας των γονέων με την/τον εκπαιδευτικό υπεύθυνη/ο της τάξης, τη Διευθύντρια του Σχολείου, τον Σύλλογο Διδασκόντων, το Ε.Ε.Π., τον Συντονιστή Εκπαιδευτικού Έργου και το οικείο ΚΕΔΑΣΥ προκειμένου να υπάρξει η καλύτερη δυνατή παιδαγωγική αντιμετώπιση του κάθε θέματος. Σε κάθε περίπτωση, και πριν από οποιαδήποτε απόφαση, λαμβάνεται υπόψη η βασική αρχή του σεβασμού της προσωπικότητας και των δικαιωμάτων του παιδιού.

Το Σχολείο, ως φορέας αγωγής, έχει καθήκον να λειτουργεί έτσι ώστε οι μαθητές και μαθήτριες να συνειδητοποιήσουν ότι κάθε πράξη τους έχει συνέπειες, να μάθουν να αναλαμβάνουν την ευθύνη των επιλογών τους και να γίνουν υπεύθυνοι πολίτες. Αν η συμπεριφορά του μαθητή δεν εναρμονίζεται με τα αποδεκτά πρότυπα και αποκλίνει από την τήρηση του Κανονισμού του Σχολείου, τότε αντιμετωπίζει τον παιδαγωγικό έλεγχο, σύμφωνα με τις αρχές της ψυχολογίας και παιδαγωγικής αλλά και τις κείμενες διατάξεις.

Οι γονείς ενημερώνονται από το Σχολείο για την όποια μη αποδεκτή συμπεριφορά των παιδιών τους και των ενεργειών που έχουν γίνει ή θα αναληφθούν. Η στενή συνεργασία Σχολείου ‐ γονέων είναι πάντα αναγκαία και επιβεβλημένη.

Ιδιαίτερη σημασία αποδίδουμε στα ακόλουθα:

* Οι σωματικές ποινές δεν επιτρέπονται.
* **Κανένας ενήλικας δεν έχει δικαίωμα να νουθετεί, να επιπλήττει ή να τιμωρεί άλλο παιδί, εκτός της οικογένειάς του, στον χώρο του Σχολείου ή έξω από αυτόν κατά την προσέλευση ή την αποχώρηση των μαθητών**. Κάθε τέτοια ενέργεια είναι παράνομη και επιφέρει τις συνέπειες του νόμου.

7. Σχολικές δράσεις

Γενικές αρχές

Οι σχολικές δράσεις (εκδηλώσεις και δραστηριότητες) αποτελούν αναπόσπαστο και σημαντικό μέρος του Αναλυτικού Προγράμματος σε όλο το φάσμα της εκπαίδευσης. Η διοργάνωση και συμμετοχή των παιδιών σε σχολικές δράσεις αποτελεί θεσμό με παιδαγωγική και πολιτιστική αξία, καθώς προσφέρει τη δυνατότητα σε όλη την κοινότητα (στα παιδιά, τους γονείς και τις/τους εκπαιδευτικούς) να συμμετέχουν σε ένα γεγονός που απελευθερώνει τη δημιουργικότητα και τη χαρά και συμβάλλει στην πνευματική καλλιέργεια και συγκρότηση των μαθητών. Μέσω των σχολικών δράσεων, και κατά τον καλύτερο τρόπο, πραγματοποιούνται οι βασικές επιδιώξεις του εκπαιδευτικού συστήματος:

* Ψυχο-πνευματική καλλιέργεια των μαθητών και ανάδειξη των δεξιοτήτων και ενδιαφερόντων τους.
* Αυτό-έκφραση και καλλιτεχνική δημιουργία.
* Ενίσχυση της πολιτιστικής τους ταυτότητας μέσα στα πλαίσια μιας πολυπολιτισμικής κοινωνίας.
* Ενδυνάμωση της ιστορικής συνείδησης και μνήμης χωρίς ιδεολογικές ή εθνο-φυλετικές στρεβλώσεις.
* Αναγνώριση της ιδιαιτερότητας του «άλλου», σεβασμός της «ετερότητας» και ανοχή του «διαφορετικού» στην πολιτιστική έκφραση και δημιουργία.
* Ανάδειξη της πολιτισμικής ιδιαιτερότητας του ελληνισμού μέσα στα πλαίσια του διεθνούς και παγκόσμιου πολιτιστικού περιβάλλοντος.
* Τόνωση του θρησκευτικού συναισθήματος και της ηθικής συμπεριφοράς μέσα στα πλαίσια της ανεξιθρησκίας και του σεβασμού της διαφορετικότητας στις θρησκευτικές πεποιθήσεις.
* Κατανόηση της πολυμορφίας στην τέχνη και ισότιμη αποδοχή τουπαραδοσιακού με το μοντέρνο, του εθνικού με το παγκόσμιο.

Στις σχολικές δράσεις συμπεριλαμβάνονται:

α) Δράσεις εντός Σχολείου, όπως: επισκέψεις και εκδηλώσεις καλλιτεχνών ή ειδικών επιστημόνων που καλούνται στο σχολείο ή την τάξη, εκθέσεις έργων μαθητών, πολιτιστικές εκδηλώσεις, χορωδίες, χορευτικές παραστάσεις, αθλητικοί αγώνες, σχολικές εορτές, παρουσιάσεις προγραμμάτων σχολικών δραστηριοτήτων κ.λπ.

*β)* Εκπαιδευτικές επισκέψεις ή έξοδοι των μαθητών σε κοντινή απόσταση από το Σχολείο, περιορισμένης χρονικής διάρκειας και όχι μεγαλύτερης των δύο διδακτικών ωρών, που υλοποιούνται στο πλαίσιο εκπαιδευτικών προγραμμάτων και δραστηριοτήτων, της βιωματικής μάθησης και του ευρύτερου ανοίγματος του Σχολείου στην κοινωνία, όπως επίσκεψη στη Δημοτική Βιβλιοθήκη, κ.λ.π.

γ) Δράσεις εκτός Σχολείου που απαιτούν μετακίνηση των μαθητών π.χ. οι διδακτικές επισκέψεις, οι πολιτιστικές δράσεις, οι αθλητικές εκδηλώσεις και δραστηριότητες,

Για τη συμμετοχή των μαθητών στις δράσεις εκτός Σχολείου (περιπτώσεις α και β) απαιτείται η έγγραφη συναίνεση των γονέων τους και η συμμετοχή των 2/3 του συνόλου των μαθητών του τμήματος, σύμφωνα με την κείμενη νομοθεσία (ΦΕΚ 2005/2019).

Διαδικασίες

Προετοιμασία δράσεων

Οι δράσεις προγραμματίζονται και περιλαμβάνονται στον ετήσιο προγραμματισμό του Σχολείου. Για την υλοποίησή τους ενημερώνονται έγκαιρα οι γονείς των παιδιών. Η συμμετοχή των παιδιών στις σχολικές δράσεις που γίνονται εντός Σχολείου και δεν απαιτούν οικονομική συμμετοχή είναι υποχρεωτική, καθώς αποτελεί μέρος της εκπαιδευτικής διαδικασίας. Τα παιδιά που δεν συμμετέχουν στις περιορισμένης χρονικής διάρκειας επισκέψεις ή εξόδους σε κοντινή απόσταση από το Σχολείο, παραμένουν σε αυτό υπό την επιτήρηση ειδικά ορισμένου για το σκοπό αυτό εκπαιδευτικού. Τα παιδιά που δεν παίρνουν μέρος στις δραστηριότητες στις οποίες απαιτείται μετακίνηση, δεν προσέρχονται την ημέρα αυτή στο Σχολείο.

Για τη συμμετοχή των παιδιών στις δράσεις εκτός Σχολείου είναι απαραίτητη η προσκόμιση του εντύπου συναίνεσης των γονέων τους, εντός της προθεσμίας που αναγράφεται σε αυτό. Καθυστερημένη επιστροφή του εντύπου συναίνεσης, πέραν της ορισθείσας προθεσμίας, δεν είναι δεσμευτική για το Σχολείο, καθώς στις περιπτώσεις των μετακινήσεων απαιτείται η έγκαιρη κράτηση του λεωφορείου, που γίνεται με βάση τον αριθμό των συμμετεχόντων μαθητών. Εφόσον με τη λήξη της δοθείσης προθεσμίας έχουν καλυφθεί οι διαθέσιμες θέσεις του λεωφορείου, κανένα άλλο αίτημα συμμετοχής δεν γίνεται δεκτό.

**Παρουσία τρίτων προσώπων στο σχολείο στο πλαίσιο σχολικών δράσεων** Επιτρέπεται, μετά από τη σύμφωνη γνώμη του Συλλόγου Διδασκόντων, η παρουσία τρίτων προσώπων στο Σχολείο στο πλαίσιο σχολικών δράσεων που υλοποιούνται σε αυτό, όπως επισκέψεις και εκδηλώσεις καλλιτεχνών μουσικής, θεάτρου, χορού, εικαστικών τεχνών ή ειδικών επιστημόνων που καλούνται για να υλοποιούν προγράμματα και δραστηριότητες που προάγουν την εκπαιδευτική διαδικασία.

Μετακινήσεις μαθητών στο πλαίσιο σχολικών δράσεων

Για τις δράσεις που απαιτείται η μετακίνηση μαθητών, το Σχολείο προβαίνει στη διερεύνηση συνεργασίας με ταξιδιωτικό γραφείο που διαθέτει τα κατάλληλα λεωφορεία. Η επιλογή του μεταφορέα γίνεται με βάση τη διαθεσιμότητα για τη συγκεκριμένη ημέρα, το αντίτιμο της μίσθωσης καθώς και την προγενέστερη εντύπωση που έχουμε από συνεργασία με τον συγκεκριμένο μεταφορέα. Την ημέρα της επίσκεψης, και πριν την επιβίβαση των μαθητών και την αναχώρηση, το μισθωμένο λεωφορείο ελέγχεται από την τροχαία, κατόπιν σχετικού αιτήματος που έχει υποβάλει το Σχολείο.

Για την ασφαλή και αποτελεσματική μετακίνηση των μαθητών και την υλοποίηση της σκοπούμενης δραστηριότητας είναι αναγκαία η απαρέγκλιτη τήρηση του χρονοδιαγράμματος κάθε επίσκεψης.

* Το λεωφορείο αναχωρεί στην προκαθορισμένη ώρα, χωρίς καθυστέρηση.

Αν την ημέρα της επίσκεψης κάποιος μαθητής είναι ασθενής και δεν μπορεί να συμμετάσχει, οι γονείς επικοινωνούν πριν την ώρα της αναχώρησης με το Σχολείο και ενημερώνουν για την απουσία του, ώστε να μην καθυστερήσει η αναχώρηση των υπολοίπων και εκτραπεί ο χρονικός προγραμ ματισμός.

Υποχρεώσεις μαθητών

Οι συμμετέχοντες μαθητές είναι υποχρεωμένοι:

* Να ακολουθούν επακριβώς τις οδηγίες των εκπαιδευτικών στους χώρους επίσκεψης.
* Να μην απομακρύνονται από την ομάδα της τάξης ή του Σχολείου κατά την περιήγηση στους χώρους επίσκεψης.
* Να φυλάσσουν τα προσωπικά τους είδη τόσο εντός του λεωφορείου όσο και στον χώρο επίσκεψης.
* Να αναφέρουν στις/στους εκπαιδευτικούς οτιδήποτε επικίνδυνο θεωρήσουν πως απειλεί τους ίδιους ή τους συμμαθητές τους.
* Να αποφεύγουν την προσωπική επαφή με αγνώστους και οποιοδήποτε τρίτο πρόσωπο, εκτός από τα πρόσωπα που εμπλέκονται στην επίσκεψη αυτή (π.χ. ξεναγοί, υπεύθυνοι υλοποίησης προγραμμάτων κ.λπ.).
* Σε περίπτωση που για οποιοδήποτε λόγο βρεθούν σε χώρο μακριά από την ομάδα της τάξης ή του Σχολείου, να παραμείνουν εκεί και να μην αρχίσουν να περιφέρονται άσκοπα αναζητώντας τους. Ο υπεύθυνος εκπαιδευτικός θα κινηθεί προς αυτούς άμεσα για να τους εντοπίσει.
* Κατά την παραμονή τους στα λεωφορεία παραμένουν δεμένοι στο κάθισμά τους.
* Να μην καταναλώνουν τροφή και υγρά μέσα στο λεωφορείο κατά τη διάρκεια του ταξιδιού.
* Να διατηρούν το λεωφορείο καθαρό.

Κατά την επιστροφή στο Σχολείο και την αποβίβαση, **όλα τα παιδιά εισέρχονται στον χώρο της αυλής** για να γίνει επανακαταμέτρηση, έλεγχος των λεωφορείων για προσωπικά αντικείμενα που τυχόν έχουν ξεχάσει τα παιδιά και στη συνέχεια να γίνει η αποχώρηση από το σχολείο είτε με τα σχολικά πούλμαν και τα ταξί είτε πεζοί.

8. Ασφάλεια προσωπικών δεδομένων και σχολικές δράσεις

Για τη διαχείριση των δεδομένων από τις σχολικές εκδηλώσεις επισημαίνονται τα ακόλουθα. Οι σχολικές εκδηλώσεις αποτελούν θεμελιακό τμήμα της λειτουργίας του Σχολείου, με εκπαιδευτικό, παιδαγωγικό, ψυχαγωγικό και κοινωνικό περιεχόμενο, ενώ παράλληλα αποτελούν μια ευκαιρία συνύπαρξης στον ίδιο χώρο όλων των μελών της σχολικής κοινότητας. Το σχολείο **ενθαρρύνει τη συμμετοχή των γονέων** στις εκδηλώσεις αυτές, τόσο ως θεατές όσο και ως συμμέτοχους στη συχνά κοπιώδη προσπάθεια παιδιών και εκπαιδευτικών. Με την εξέλιξη των τεχνικών ψηφιακών μέσων, όσοι παρακολουθούν τις σχολικές εκδηλώσεις μπορούν να φωτογραφίζουν ή να βιντεοσκοπούν τα παιδιά τους. Το Σχολείο δεν αποθαρρύνει αυτήν την πρακτική, αφού άλλωστε και το ίδιο καταγράφει ψηφιακά αποσπάσματα από τις εκδηλώσεις για το δικό του αρχείο. **Κρίνεται ωστόσο χρήσιμο να επισημανθεί ο τρόπος αξιοποίησης των ψηφιακών αυτών δεδομένων, κυρίως σε ό,τι έχει να κάνει με το ενδεχόμενο ανάρτησής τους στο διαδίκτυο, σε χώρους κοινωνικής δικτύωσης κ.λπ. όπου ισχύουν οι αυστηρές διατάξεις περί προσωπικών δεδομένων**.

Σύμφωνα με όσα ορίζονται από την Αρχή Προστασίας Δεδομένων Προσωπικού Χαρακτήρα, η ανάρτηση φωτογραφιών στο διαδίκτυο απαιτεί τη συγκατάθεση του προσώπου που απεικονίζεται, ή του ασκούντος τη γονική μέριμνα για την περίπτωση των ανηλίκων. Το Σχολείο, έχοντας επίγνωση αυτής της διάταξης και θέτοντας ως προτεραιότητα την προστασία των προσωπικών και εν γένει δεδομένων των μαθητών μας και των οικογενειών τους, αναρτά μόνο **ομαδικές φωτογραφίες γενικού πλάνου κατά τρόπο που να μην απεικονίζονται ξεκάθαρα τα πρόσωπα των εικονιζόμενων μαθητών**. Επιπροσθέτως, όλες αυτές οι φωτογραφίες επεξεργάζονται **ψηφιακά με θόλωση των προσώπων των εικονιζόμενων παιδιών**, **ώστε αυτά να μην είναι αναγνωρίσιμα σε τρίτα πρόσωπα**, ενώ σε καμιά από τις φωτογραφίες δεν υπάρχει λεζάντα με προσωπικές πληροφορίες (ονόματα παιδιών, εκπαιδευτικών κ.λπ.). Κρίνουμε πως η περιορισμένη ανάρτηση φωτογραφιών στο σχολικό μας ιστολόγιο, υπό τις παραπάνω προϋποθέσεις, **εξυπηρετεί τον σκοπό της ενημέρωσης και αναδεικνύει πληρέστερα τις τελούμενες στο σχολείο δραστηριότητες**. Για τον σκοπό αυτό επισημαίνουμε στους γονείς πως η φωτογράφιση και η βιντεοσκόπηση ανηλίκων ή ενηλίκων κατά τη διάρκεια των σχολικών εκδηλώσεων όταν περιλαμβάνει, πέραν των κηδεμονευομένων τους και τρίτα πρόσωπα, θα πρέπει να γίνεται πάντα εφόσον υπάρχει σχετική συναίνεση από αυτά ή τους κηδεμόνες τους. Απαγορεύεται δε το υλικό αυτό να κοινοποιηθεί σε τρίτους ή να αναρτηθεί στο διαδίκτυο.

Τα ανωτέρω αναγραφόμενα δεν συνιστούν σε καμία περίπτωση παραίτηση ή περιορισμό ευθύνης απέναντι σε οποιεσδήποτε απαιτήσεις θεσπίζονται από την εφαρμοστέα εθνική νομοθεσία.

9. Πρόληψη & αντιμετώπιση φαινομένων βίας και σχολικού εκφοβισμού

Η σχολική βία και ο σχολικός εκφοβισμός δεν είναι μεμονωμένα περιστατικά, αλλά συμπτώματα βαθύτερων κοινωνικών προβλημάτων. Για να ερμηνευθεί σωστά και ολιστικά η προβληματική συμπεριφορά των μαθητών, θα πρέπει να μελετηθούν διάφορες παράμετροι του σχολικού και του ευρύτερου κοινωνικού συστήματος και να γίνουν παρεμβάσεις στα συστήματα αυτά. Σύμφωνα με τη διεθνή εμπειρία, δεν υπάρχει μια καθολική λύση για να αντιμετωπιστεί το φαινόμενο της σχολικής βίας. Δεν μπορεί να δημιουργηθεί και να εφαρμοστεί ένα πρότυπο ή ένα σύστημα που να βοηθά στην αντιμετώπιση του φαινομένου σε όλες τις περιπτώσεις μαθητών και σε όλα τα σχολεία.

 Η σύγχρονη εκπαιδευτική πράξη δίνει ιδιαίτερη βαρύτητα στην πρόληψη προβλημάτων συμπεριφοράς. Στόχος μας, λοιπόν, είναι το Σχολείο και τα συνεργαζόμενα συστήματα (οικογενειακό, κοινωνικό) να λειτουργήσουν προληπτικά, προτού δηλαδή εμφανιστούν τα διάφορα προβλήματα συμπεριφοράς και προτού ακόμα εξελιχθούν σε σοβαρότερα προβλήματα βίας και επιθετικότητας.

**Διαδικασίες**

Για την πρόληψη και την αντιμετώπιση της βίας μεταξύ μαθητών, το Σχολείο φροντίζει τις συνθήκες γενικότερης λειτουργικότητας και ευνομίας στη σχολική κοινότητα και μεριμνά ώστε να αναπτυχθεί κλίμα συνεργασίας, συμμετοχής και αλληλοσεβασμού ανάμεσα στα μέλη της, διασφαλίζοντας τα δικαιώματα των μελών της. Στο πλαίσιο αυτό, υλοποιεί δράσεις που εκτείνονται (οικοσυστημικά) σε όλα τα επίπεδα, από την τοπική κοινότητα έως το επίπεδο των ατόμων. Πιο συγκεκριμένα:

Στο επίπεδο της τοπικής κοινότητας:

Οι δράσεις στο επίπεδο αυτό επικεντρώνονται στην ενημέρωση της κοινότητας με διάφορες εκδηλώσεις (ενημερωτικές ομιλίες). Ιδιαίτερη έμφαση δίνεται στην επικοινωνιακή μετάδοση του μηνύματος ότι το Σχολείο εφαρμόζει μια γενική πολιτική κατά του εκφοβισμού.

Επιχειρείται η δικτύωση του Σχολείου με τις υπηρεσίες και τους φορείς της ευρύτερης κοινότητας που ασχολούνται με τα παιδιά (π.χ. Πρωτοβουλία για το «Έρασμος»), ώστε να μπορούμε να αξιοποιήσουμε τις υπηρεσίες τους τόσο προληπτικά όσο και όταν απαιτείται συνεργασία μαζί τους σε περιπτώσεις κρίσης.

Στο επίπεδο της οικογένειας:

Καλούνται οι γονείς των παιδιών στο Σχολείο, για να ενημερωθούν σχετικά με το φαινόμενο της ενδοσχολικής βίας και του εκφοβισμού, αξιοποιώντας τη διεπιστημονική ομάδα των ψυχολόγων και των κοινωνικών λειτουργών.

Στο επίπεδο του Σχολείου:

Δίδεται έμφαση στη δημοκρατική λειτουργία του Σχολείου, στην ακρόαση των απόψεων των παιδιών για θέματα που τα αφορούν και στην ανάπτυξη ενός κλίματος συνεργασίας, κατανόησης και εμπιστοσύνης ανάμεσα σε εκπαιδευτικούς και μαθητές.

Υπάρχουν τακτικές συναντήσεις με τους γονείς και τους εκπροσώπους της τοπικής κοινωνίας για θέματα που αφορούν στην εξασφάλιση της ομαλής λειτουργίας του Σχολείου, του σχολικού περιβάλλοντος και της επικοινωνίας μεταξύ των εκπαιδευτικών και των γονέων.

* Καθιερώνεται η διαδικασία σύνταξης και εφαρμογής Σχολικού Κανονισμού, με τη συμμετοχή όλων των μελών της σχολικής κοινότητας, με βάση τις αρχές της δημοκρατικής σχολικής διοίκησης.
* Αυξάνεται η επιτήρηση των μαθητών στο μέγιστο.
* Δίδεται ιδιαίτερη βαρύτητα στο θέμα της συμπεριφοράς και των περιστατικών βίας στις τακτικές συγκεντρώσεις των εκπαιδευτικών, όπου αξιολογούνται οι υιοθετούμενες παρεμβάσεις.
* Αξιοποιούνται γεγονότα της επικαιρότητας όπως και επετειακές αναφορές (π.χ. 6η Μαρτίου, Πανελλήνια Ημέρα κατά της Σχολικής Βίας και του Εκφοβισμού) για την πραγματοποίηση παρεμβάσεων σε επίπεδο Σχολείου και τάξεων.

Στο επίπεδο της τάξης:

Οι εκπαιδευτικοί υπεύθυνοι των τάξεων δίνουν μεγάλη σημασία στη σύνταξη και εφαρμογή **κανόνων τάξης**, που περιλαμβάνουν, μεταξύ άλλων, έναν «*κώδικας ειρηνικής συνύπαρξης στο Σχολείο*», όπου γίνεται αναφορά στις γενικές αρχές δημοκρατικής λειτουργίας του Σχολείου, στα δικαιώματα και τις υποχρεώσεις των μαθητών, καθώς και στους τρόπους παρέμβασης για την αντιμετώπιση συμπεριφορών που διαταράσσουν τις σχέσεις στη σχολική ζωή.

Πραγματοποιούνται συχνά συναντήσεις επικοινωνίας με τα μέλη του Ε.Ε.Π., όπου, εκτός των άλλων θεμάτων, συζητούνται θέματα συνεργασίας και τα ενδεχόμενα προβλήματα που παρουσιάζονται στις σχέσεις μεταξύ των μαθητών. Στις συναντήσεις αυτές εξηγείται με βιωματικό τρόπο το τι συμβαίνει στις περιπτώσεις άσκησης βίας από μαθητές σε συνομηλίκους τους, ευαισθητοποιώντας τους σχετικά με τον ρόλο των θυτών, των θυμάτων και των μαρτύρων και αναζητώντας συμφωνίες για την καλύτερη διαχείριση αυτών των συγκρούσεων.

Στο επίπεδο ομάδων/ατόμων:

 Αξιοποιούμε την διεπιστημονική ομάδα των ψυχολόγων και κοινωνικών λειτουργών για την προαγωγή της επικοινωνίας στο Σχολείο, την αντιμετώπιση προβλημάτων των παιδιών, τη συμβουλευτική σε παιδιά ή γονείς που την έχουν ανάγκη και, γενικότερα, τη διασφάλιση της υγιούς ψυχοκοινωνικής ανάπτυξης των παιδιών.

Πρωτόκολλο διαχείρισης περιστατικών βίας & εκφοβισμού

Το Σχολείο διαμορφώνει από την αρχή της σχολικής χρονιάς, με τη συμβολή και σύμπραξη όλων των συμμετεχόντων (Σύλλογος Διδασκόντων, Σύλλογος Γονέων και Κηδεμόνων) **ένα ορισμένο πλαίσιο διαχείρισης και αντιμετώπισης περιστατικών σχολικής βίας και εκφοβισμού*.*** Στο πλαίσιο αυτό, η/ο εκπαιδευτικός που διαπιστώνει ή πληροφορείται περιστατικό βίας ή εκφοβισμού προβαίνει στις ακόλουθες ενέργειες (άμεσα και βραχυπρόθεσμα, σε συνεργασία με τη Διευθύντρια, τη διεπιστημονική ομάδα του Σχολείου και τον Σύλλογο Διδασκόντων):

* Άμεση παρέμβαση για διακοπή του περιστατικού.
* Η/ο εκπαιδευτικός χωρίζει τα παιδιά.
* Βεβαιώνεται ότι το κάθε παιδί είναι ασφαλές.
* Καλεί το Ε.Ε.Π.
* Ανίχνευση των εμπλεκομένων στο περιστατικό
* Διαχωρισμός των εμπλεκόμενων παιδιών.
* Η ομαδική προσέγγιση των παιδιών που εκφοβίζουν δεν είναι κατάλληλη, καθώς η ομάδα γίνεται ακροατήριο για τα παιδιά που εκφοβίζουν, ενώ τα άλλα μέλη της ομάδας μπορεί να λειτουργήσουν ως αρνητικά πρότυπα.
* Ενεργητική ακρόαση της ιστορίας από διάφορες πηγές (ενήλικες, παιδιά).
* Ενημέρωση των εμπλεκόμενων παιδιών για την πολιτική του Σχολείου, τα δικαιώματα και τις ευθύνες τους, από το Ε.Ε.Π. και τη Δ/νση.

 Υποστήριξη παιδιού που εκφοβίζεται.

 Υποστήριξη παιδιού που εκφοβίζει.

 Υποστήριξη των θεατών του εκφοβισμού.

* Επικοινωνία με τους γονείς του παιδιού που έχει υποστεί εκφοβισμό (ανταλλαγή πληροφοριών και διαμόρφωση στρατηγικών αντιμετώπισης).
* Επικοινωνία με τους γονείς/κηδεμόνες του παιδιού που εκφοβίζει (ανταλλαγή πληροφοριών και διαμόρφωση στρατηγικών αντιμετώπισης).
* Αναζήτηση πιθανών λύσεων. Προσπάθεια για μη πειθαρχικές πρακτικές αποκατάστασης της συμπεριφοράς.
* Επιβολή κύρωσης στο παιδί που εκφοβίζει, σύμφωνα με το πλαίσιο ποινών του Σχολείου.
* Αξιολόγηση λύσεων ως προς την ικανοποίηση των αναγκών των εμπλεκομένων μερών, στο πλαίσιο της πολιτικής του Σχολείου.

10. Ασφάλεια & υγιεινή

Γενικές αρχές

Οτιδήποτε έχει σχέση με την ασφάλεια και την υγιεινή των μαθητών στο Σχολείο αποτελεί αρμοδιότητα και ευθύνη της Διευθύντριας και του Συλλόγου Διδασκόντων. Οι εκπαιδευτικοί ανήκουν στην κατηγορία των προσώπων τα οποία, μεταξύ άλλων, έχουν ως καθήκοντα την επίβλεψη και την προστασία των μαθητών από κινδύνους και που ο κοινωνικός τους ρόλος συνδέεται με υποχρεώσεις ενέργειας για την αποτροπή των κινδύνων αυτών. Καθώς, λοιπόν, οι εκπαιδευτικοί υποκαθιστούν το οικογενειακό περιβάλλον, για τις ώρες τουλάχιστον που τα παιδιά βρίσκονται στο Σχολείο, έχουν την υποχρέωση να τα επιβλέπουν και να φροντίζουν να αποτρέπουν τους κινδύνους που τα απειλούν.

10.1 Εφημερία:

Η εφημερία αφορά στην επιτήρηση των μαθητών κατά τη διάρκεια της προσέλευσης και της αποχώρησής τους από το σχολείο, την ώρα των διαλειμμάτων, τη μέριμνα για την προστασία και τη σωματική τους ακεραιότητα, τον έλεγχο καθαριότητας των σχολικών χώρων και ο,τιδήποτε έχει σχέση με την υγιεινή και την ασφάλεια των μαθητών. Στο Σχολείο υπάρχει καθορισμένος σαφής κανονισμός εφημερίας, ο οποίος με ευθύνη της Διεύθυνσης τηρείται χωρίς καμιά παρέκκλιση. Ο αριθμός των εφημερευόντων εκπαιδευτικών ορίζεται επαρκώς, με σαφώς οριοθετημένες ζώνες ευθύνης, ενώ έχουν γίνει κατάλληλες διευθετήσεις (π.χ. κλείδωμα αιθουσών κατά τα διαλείμματα, εποπτεία των μαθητών κατά την κίνησή τους στα κλιμακοστάσια κ.λπ.) που μειώνουν την πιθανότητα ατυχημάτων.

**10.2 Ασφάλεια σχολικών χώρων:**

Με σκοπό να εξασφαλίζεται η ασφάλεια των μαθητών και να αποτρέπεται η αναίτια είσοδος και έξοδος αυτών από τον προαύλιο χώρο του Σχολείου, καθώς και η είσοδος ατόμων που ουδεμία σχέση έχουν με τη λειτουργία του, **οι θύρες εισόδου ‐ εξόδου στο χώρο του Σχολείου παραμένουν κλειστές κατά τη διάρκεια της λειτουργίας του**, με ευθύνη της Διεύθυνσης του σχολείου και των εφημερευόντων εκπαιδευτικών.

**Παρουσία τρίτων προσώπων στο Σχολείο:**

Κανένα άτομο πλην των εκπαιδευτικών δεν μπορεί να παραμένει εντός του σχολικού χώρου κατά τη διάρκεια λειτουργίας της σχολικής μονάδας. Εξαιρούνται γονείς που έχουν κληθεί για επικοινωνία και συνεργασία με εκπαιδευτικούς ή με τα μέλη της ΕΔΥ. Επίσης, επιτρέπεται η παρουσία καλλιτεχνών ή ειδικών επιστημόνων που καλούνται από το Σχολείο στο πλαίσιο προγραμμάτων και δραστηριοτήτων που προάγουν την εκπαιδευτική διαδικασία εφόσον τους παρασχεθεί η ειδική προβλεπόμενη άδεια για την παρουσία τους.

**10.3 Ατυχήματα – ασθένειες**

Στις περιπτώσεις ατυχημάτων προσφέρονται άμεσα από τη **Σχολική Νοσηλεύτρια (όταν υπάρχει) ή από το Ε.Β.Π.,** οι πρώτες βοήθειες. Αν η κατάσταση του παιδιού χρήζει περαιτέρω διερεύνησης και αντιμετώπισης, ενημερώνεται άμεσα ο γονέας και καλείται να το παραλάβει και να συμβουλευτεί τον θεράποντα ιατρό του. Στις επείγουσες καταστάσεις καλείται το ΕΚΑΒ ή το Κέντρο Δηλητηριάσεων κατά περίπτωση και ενημερώνεται ο γονέας. Στην περίπτωση που παιδί παρουσιάσει συμπτώματα ασθένειας στο χώρο του Σχολείου ή παραπονεθεί για την υγεία του στους εκπαιδευτικούς, το Σχολείο θα επικοινωνήσει άμεσα με τους γονείς για να παραλάβουν το παιδί τους. Στο διάστημα αυτό τα παιδιά αναμένουν σε χώρο όπου δεν θα έρχονται σε επαφή με άλλα άτομα. Οι εκπαιδευτικοί δεν έχουν τις απαραίτητες ιατρικές γνώσεις για την εκτίμηση της κατάστασης των παιδιών, πέραν της παροχής των στοιχειωδών πρώτων βοηθειών. Για τον λόγο αυτό, ενημερώνονται τηλεφωνικά και καλούνται οι γονείς προς ασφαλέστερη αντιμετώπιση ενδεχόμενου ιατρικού ζητήματος. Σε κάθε περίπτωση, κρίνουμε απαραίτητο το Σχολείο να ενημερώνεται εκ των προτέρων για προβλήματα υγείας των παιδιών που απαιτούν ειδικό χειρισμό.

**10.4 Φαρμακευτική αγωγή στο σχολείο**

Οι εκπαιδευτικοί δεν υποχρεούνται να έχουν τις απαραίτητες ιατρικές ή φαρμακευτικές γνώσεις, ώστε να συνεισφέρουν με εξειδικευμένες πράξεις (χορήγηση φαρμάκου από το στόμα, ή σε ενέσιμη μορφή) σε ειδικού τύπου ασθένειες των μαθητών (εφηβικός σακχαρώδης διαβήτης, επιληπτικές κρίσεις κ.ά.) αλλά και σε εποχικές ιώσεις. Για το λόγο αυτό, σε περιπτώσεις που απαιτείται φαρμακευτική αγωγή, οι γονείς των μαθητών οφείλουν να αιτούνται την άδεια της Διεύθυνσης του Σχολείου, προκειμένου να εισέρχονται οι ίδιοι, στο χώρο του σχολείου, ώστε να τη χορηγήσουν. Εξαίρεση στα παραπάνω αποτελεί η υποστήριξη μαθητών από τη Σχολική Νοσηλεύτρια, όπου και έχει εξασφαλιστεί εκ των προτέρων η έγγραφη συναίνεση των γονέων για τη χορήγηση φαρμακευτικής αγωγής.

**10.5 Προστασία από εποχικές ιώσεις**

Κατά την περίοδο των εποχικών ιώσεων που ασθενεί μεγάλος αριθμός παιδιών είναι επιτακτικό αυτά να παραμένουν στο σπίτι έως ότου αναρρώσουν πλήρως. Η πρόωρη επάνοδος των παιδιών στο σχολείο, προτού ολοκληρωθεί η ανάρρωσή τους, **επιβαρύνει την υγεία** των ίδιων των παιδιών, των συμμαθητών τους και των εκπαιδευτικών, ενώ διατηρεί ενεργή την αλυσίδα μετάδοσης της νόσου.

**10.6 Ασφάλεια κτιριακών εγκαταστάσεων**

Η συντήρηση των κτιριακών εγκαταστάσεων αποτελεί αρμοδιότητα του Δήμου. Το Σχολείο, πριν την έναρξη κάθε νέας σχολικής χρονιάς, προβαίνει στις απαραίτητες ενέργειες προς τις αρμόδιες υπηρεσίες (Τεχνικές Υπηρεσίες, Σχολική Επιτροπή) επισημαίνοντας τυχόν προβλήματα στο κτιριακό και στον ηλεκτρομηχανολογικό εξοπλισμό. Το ίδιο πράττει και όταν εντοπιστούν φθορές ή επικινδυνότητες κατά τη διάρκεια του σχολικού έτους.

10.7 Αξιολόγηση και υποστήριξη μαθητών της σχολικής κοινότητας:

Επιτροπή Διεπιστημονικής Υποστήριξης (Ε.Δ.Υ)

Στο Σχολείο έχει συσταθεί Επιτροπή Διεπιστημονικής Υποστήριξης (ΕΔΥ), ως αρμόδιο όργανο υποστήριξη των μαθητών και την εν γένει υποστήριξη και συμβουλευτική των οικογενειών αλλά και ολόκληρης της σχολικής κοινότητας. Η επιτροπή αυτή αποτελείται από τα εξής μέλη:

1. Τη Διευθύντρια του σχολείου με την αναπληρώτρια της, ως Πρόεδρο
2. έναν εκπαιδευτικό της σχολικής μονάδας,
3. έναν ψυχολόγο του κλάδου ΠΕ23,
4. έναν κοινωνικό λειτουργό του κλάδου ΠΕ30,
5. έναν εκπαιδευτικό ως γραμματέα και
6. τους αναπληρωτές, της Δ/ντριας και του γραμματέα.
7. Σκοπός της Ε.Δ.Υ. είναι:

α) η εισήγηση προς τον σύλλογο διδασκόντων του σχολείου καθώς και

β) η συνεργασία με φορείς, υπηρεσίες και αρχές για κάθε ζήτημα που αφορά στους μαθητές της σχολικής μονάδας.

Η Ε.Δ.Υ. του σχολείου συνεργάζεται υποχρεωτικά με όλο το προσωπικό που υπηρετεί στη Σ.Μ.Ε.Α.Ε.

Υποστηρικτικές υπηρεσίες Κοινωνικού λειτουργού & Ψυχολόγου

Οι Κοινωνικοί Λειτουργοί και οι Ψυχολόγοι που έχουν τοποθετηθεί στο σχολείο συνεργάζονται με τους εκπαιδευτικούς και τους γονείς των μαθητών για την εύρυθμη λειτουργία της σχολικής μονάδας και την προώθηση του εκπαιδευτικού έργου. Για τον σκοπό αυτό, ασκούν τα καθήκοντά τους σε ιδιαίτερο χώρο ή μέσα στην τάξη παράλληλα με το διδακτικό έργο των εκπαιδευτικών, ανάλογα με τις ανάγκες των μαθητών και το είδος της παρέμβασης που υλοποιείται, με στόχο την παροχή υποστηρικτικής και συμβουλευτικής παρέμβασης, όπου αυτό απαιτείται. Οι υπηρεσίες των Σχολικών Ψυχολόγων και των Κοινωνικών Λειτουργών προσφέρονται σύμφωνα με τον κώδικα δεοντολογίας των ειδικοτήτων τους, την τήρηση του απορρήτου των προσωπικών δεδομένων των παιδιών και των οικογενειών τους με βάση τις διατάξεις της ισχύουσας νομοθεσίας. Ο καθορισμός των ιδιαίτερων καθηκόντων και αρμοδιοτήτων τους ρυθμίζεται σύμφωνα με την υπ’ αριθμ.27.922/Γ6 (ΦΕΚ 449/τ.Β’/2007) υπουργική απόφαση όπως αυτή τροποποιήθηκε από την υπ’ αριθμ. 48275/Δ3 υπουργική απόφαση.

**11. Άλλα θέματα**

**11.1 Προσωπικά δεδομένα**

Τηρείται απαρέγκλιτα η ισχύουσα νομοθεσία για τα προσωπικά δεδομένα όλων των μελών της σχολικής κοινότητας. Επιπροσθέτως, σύμφωνα με τις κείμενες διατάξεις και τον Γενικό Κανονισμό Προστασίας Δεδομένων της Ευρωπαϊκής Ένωσης (GDPR), επιβάλλεται η γραπτή συγκατάθεση των γονέων ως προς τη συλλογή, επεξεργασία και δημοσιοποίηση οπτικού υλικού των παιδιών τους.

**11.2 Λειτουργία Κυλικείου**

Το Υπουργείο Υγείας ορίζει με υγειονομικές διατάξεις τα προϊόντα που μπορούν να διατίθενται στα Σχολικά Κυλικεία, με στόχο την προστασία και προαγωγή της υγείας των μαθητών/τριών και τη δημιουργία ενός υποστηρικτικού σχολικού περιβάλλοντος σε θέματα υγιεινής διατροφής. Ενδεικτικά κατάλληλα προϊόντα: φρούτα και λαχανικά εποχής (αποξηραμένα φρούτα, φυσικοί χυμοί, σαλάτες, φρουτοσαλάτες κ.λπ.), γαλακτοκομικά (γάλα, γιαούρτι, τυριά κ.λπ.), αρτοσκευάσματα (κουλούρι, φρυγανιές, μουστοκούλουρα, μπάρες δημητριακών, σταφιδόψωμο κ.λπ.). Καλό θα είναι, όσο είναι εφικτό, να προμηθεύονται φαγητό και από το σπίτι τους.

**11.3 Επικοινωνία και Συνεργασία Γονέων/Κηδεμόνων-Σχολείου**

 **- Σημασία της επικοινωνίας και της συνεργασίας σχολείου-οικογένειας**

Πολύ σημαντική παράμετρος της συνολικής λειτουργίας του σχολείου και του κλίματος που δημιουργείται είναι η επικοινωνία και η εποικοδομητική συνεργασία με τους γονείς/κηδεμόνες των μαθητών/τριών και με τον Σύλλογο Γονέων. Η εμπιστοσύνη του παιδιού στο σχολείο, ενισχύεται από τη θετική στάση των γονέων/κηδεμόνων προς το σχολείο και τους εκπαιδευτικούς.

Για οποιοδήποτε αίτημα τους οι γονείς/κηδεμόνες απευθύνονται στους εκπαιδευτικούς της τάξης. Σε περίπτωση που δεν υπάρξει κοινά αποδεκτή λύση ή συνεννόηση, απευθύνονται στη Διευθύντρια του σχολείου.

**- Διαδικασίες *ενημέρωσης και επικοινωνίας Σχολείου και γονέων/κηδεμόνων***

Η ενημέρωση μαθητών, γονέων και κηδεμόνων γίνεται μέσω των ακόλουθων τρόπων:

* Με αποστολή email ή sms.
* Έντυπα ενημερωτικά σημειώματα που δίδονται στα παιδιά και αφορούν τη λειτουργία του Σχολείου εν γένει ή των τάξεων/τμημάτων ειδικότερα.
* Ιστοσελίδας του Σχολείου.
* Ενημερωτικών σημειωμάτων ή/και βεβαιώσεων για την πραγματοποίηση εκπαιδευτικών εκδρομών, για την παρακολούθηση εκπαιδευτικών θεαμάτων κ.λπ.
* Τηλεφωνικά, σε έκτακτες περιπτώσεις. Για το λόγο αυτό το σχολείο πρέπει να έχει πάντα τα επικαιροποιημένα τηλέφωνα των γονέων-κηδεμόνων.
* Άλλα μέσα κατά την κρίση των εκπαιδευτικών (π.χ. τετράδιο επικοινωνίας).

Κρίνεται απαραίτητο οι γονείς να ελέγχουν τις τσάντες των μαθητών για ενημερωτικά σημειώματα και να τα διαβάζουν με την απαραίτητη προσοχή. Επίσης, να επισκέπτονται συχνά την ιστοσελίδα του σχολείου.

Οι συναντήσεις για ενημέρωση των γονέων/κηδεμόνων με τους εκπαιδευτικούς προγραμματίζονται με απόφαση του Συλλόγου Διδασκόντων:

* Στην αρχή του διδακτικού έτους, όπου λαμβάνει χώρα ενημέρωση για ζητήματα που αφορούν στην εύρυθμη λειτουργία του σχολείου.
* Μια φορά την εβδομάδα σε προκαθορισμένη από τον/την εκπαιδευτικό του τμήματος ημέρα και ώρα (κάθε Τρίτη 9:00 με 12:00) για θέματα που αφορούν στην αγωγή και πρόοδο των μαθητών/μαθητριών.
* Κάθε φορά που ο/η εκπαιδευτικός κρίνει αναγκαία μια έκτακτη συνάντηση.
* Κατά την επίδοση του Ελέγχου προόδου ανά τετράμηνο. Κατά την ολοκλήρωση του σχολικού έτους για τους τίτλους προόδου – σπουδών.

Η είσοδος των γονέων/κηδεμόνων στο σχολικό χώρο επιτρέπεται μόνο κατά τις προβλεπόμενες ώρες συναντήσεων με τους εκπαιδευτικούς των τάξεων ή μετά από αίτημά τους, ή και έκτακτα αν έχουν κάποιο θέμα για το οποίο θέλουν να ενημερωθούν ή να λύσουν.

Οι γονείς-κηδεμόνες οφείλουν να επικαιροποιούν τα στοιχεία επικοινωνίας τους, και να ενημερώνουν άμεσα τους εκπαιδευτικούς για κάθε αλλαγή, ώστε το Σχολείο να έχει τα ισχύοντα τηλέφωνά τους και τις έγκυρες ηλεκτρονικές διευθύνσεις τους για την αποστολή ενημερωτικών σημειωμάτων ή/και βεβαιώσεων για την πραγματοποίηση εκπαιδευτικών εκδρομών, για την παρακολούθηση εκπαιδευτικών θεαμάτων κ.λπ.. Επίσης, οι γονείς/κηδεμόνες θα πρέπει τακτικά να επισκέπτονται την ιστοσελίδα του σχολείου και να ενημερώνονται υπεύθυνα και γρήγορα για τα θέματα του σχολείου. Τέλος, οι γονείς/κηδεμόνες θα πρέπει να έχουν φροντίσει είτε οι ίδιοι ή πρόσωπα που έχουν εξουσιοδοτήσει να είναι άμεσα διαθέσιμοι σε επικείμενες έκτακτες περιπτώσεις.

**11.4 Σύλλογος Γονέων και Κηδεμόνων**

Οι γονείς/κηδεμόνες των μαθητών και μαθητριών κάθε σχολείου συγκροτούν τον Σύλλογο Γονέων και Κηδεμόνων, που φέρει την επωνυμία του σχολείου και συμμετέχουν αυτοδικαίως σε αυτόν. Ο Σύλλογος Γονέων και Κηδεμόνων είναι ένας σημαντικός θεσμός, αποτελεί αναπόσπαστο μέρος της Σχολικής Κοινότητας και για αυτό είναι σημαντική η συμμετοχή όλων των γονέων/κηδεμόνων. Βρίσκεται σε άμεση συνεργασία με τη Διευθύντρια, τον Σύλλογο Διδασκόντων του σχολείου, αλλά και με τον/την Πρόεδρο της Σχολικής Επιτροπής του Δήμου.

**11.5 Σχολικό Συμβούλιο**

Σε κάθε σχολική μονάδα λειτουργεί το Σχολικό Συμβούλιο, στο οποίο συμμετέχουν ο Σύλλογος Διδασκόντων, το Διοικητικό Συμβούλιο του Συλλόγου Γονέων και Κηδεμόνων εκπρόσωπος του δεκαπενταμελούς και εκπρόσωπος της τοπικής αυτοδιοίκησης. Έργο του Σχολικού Συμβουλίου είναι η συμβολή του στη διασφάλιση της εύρυθμης λειτουργίας της σχολικής μονάδας. Το Σχολικό Συμβούλιο λειτουργεί συλλογικά και προτείνει παρεμβάσεις για την επίλυση θεμάτων που αφορούν στον τρόπο οργάνωσης και λειτουργίας της σχολικής ζωής, στην υγιεινή, στην ασφάλεια και στην πρόληψη ατυχημάτων στον σχολικό χώρο καθώς και σε ζητήματα βελτίωσης της υλικοτεχνικής υποδομής. Συνεδριάζει σε τακτά χρονικά διαστήματα βάση των κείμενων νομοθετικών διατάξεων.

**11.6 Η σημασία της σύμπραξης όλων**

Ένα ανοιχτό, συνεργατικό, συμπεριληπτικό και δημοκρατικό σχολείο έχει ανάγκη από τη σύμπραξη όλων −μαθητών/τριών, εκπαιδευτικών, ειδικού και βοηθητικού προσωπικού, Διευθύντριας, Συλλόγου Γονέων και Κηδεμόνων, Σχολικής Επιτροπής, Τοπικής Αυτοδιοίκησης−, για να επιτύχει στην αποστολή του.

**12. Πολιτική του σχολείου προστασίας από πιθανούς κινδύνους**

**12.1 Αντιμετώπιση έκτακτων αναγκών**

Οι φυσικές καταστροφές παρουσιάζουν αυξητική τάση τα τελευταία χρόνια με ποικίλες συνέπειες στο ανθρωπογενές περιβάλλον. Οι σχολικές μονάδες, ως λειτουργικοί χώροι φιλοξενίας και δραστηριοποίησης ευάλωτης ομάδας του πληθυσμού, απαιτούν αυξημένο βαθμό ετοιμότητας έναντι των κινδύνων αυτών.

Για την προστασία από σεισμούς και συνοδά φυσικά φαινόμενα επικαιροποιείται κάθε χρόνο στην αρχή της σχολικής χρονιάς το ‘’Σχέδιο Μνημονίου Ενεργειών για τη διαχείριση του Σεισμικού Κινδύνου’’ καθώς και για τη ‘’διαχείριση πυρκαγιών, ακραίων καιρικών φαινομένων, τεχνολογικών καταστροφών και ΧΒΡΠ(χημικά, βιολογικά, ραδιενεργά, πυρηνικά) περιστατικών’’ και υλοποιούνται ασκήσεις ετοιμότητας κατά τη διάρκεια του σχολικού έτους.

Η Διευθύντρια του σχολείου, στην αρχή του σχολικού έτους και σε συνεργασία με τον Σύλλογο Διδασκόντων, προβαίνει σε όλες τις απαιτούμενες ενέργειες που προβλέπονται για την αντιμετώπιση των έκτακτων αναγκών εντός του σχολικού χώρου. Επίσης ενημερώνουν τους μαθητές/τριες για τους βασικούς κανόνες και τρόπους αντίδρασης κατά την εκδήλωση των φαινομένων αυτών.

Διευκρινίζεται ότι οι μαθητές/τριες δεν αποχωρούν από το σχολείο μόνοι τους αλλά παραδίδονται στους γονείς/κηδεμόνες τους ή σε άλλα πρόσωπα που οι γονείς/κηδεμόνες έχουν ορίσει γραπτώς για τον σκοπό αυτό.

Τέλος, σε καταστάσεις πανδημίας ή ακραίων-επικίνδυνων φαινομένων οι εκπαιδευτικοί, το ειδικό εκπαιδευτικό και βοηθητικό προσωπικό, μαθητές/μαθήτριες, γονείς/κηδεμόνες, Διευθυντές/Διευθύντριες, οφείλουν να συμμορφώνονται και να ακολουθούν ρητά τις οδηγίες που εκδίδουν οι εκάστοτε αρμόδιοι φορείς/υπηρεσίες: π.χ. ΕΟΔΥ, Υ.ΠΑΙ.Θ.Α., Υπουργείο Πολιτικής Προστασίας, κ.λ.π. για την εύρυθμη λειτουργία της σχολικής μονάδας και την ασφάλεια των μελών της.

**12.2 Χώρος συγκέντρωσης σε περίπτωση ανάγκης:**

ορίζεται το γήπεδο μπάσκετ.



**12.3 Ειδικό σχέδιο αποχώρησης λόγω έκτακτων συνθηκών**

Σε περίπτωση έκτακτης ανάγκης, για την ασφάλεια των παιδιών έχει καταρτιστεί σχέδιο διαφυγής και πραγματοποιούνται ασκήσεις ετοιμότητας. Τα σχέδια είναι αναρτημένα σε κάθε αίθουσα διδασκαλίας, εργαστήρια, και διαδρόμους.

**12.4 Σε περίπτωση σεισμού**

* **ΚΑΤΑ ΤΗ ΔΙΑΡΚΕΙΑ ΤΟΥ ΜΑΘΗΜΑΤΟΣ**

Μόλις αρχίσει η σεισμική δόνηση, ο καθηγητής της τάξης, ψύχραιμα και χωρίς πανικό αλλά επιτακτικά, (έχει μεγάλη σημασία η ψυχραιμία, η ταχύτητα και η αποφασιστικότητα), παραγγέλνει:

**ΣΕΙΣΜΟΣ, ΟΛΟΙ ΚΑΤΩ ΑΠΟ ΤΑ ΘΡΑΝΙΑ!**

Οι μαθητές έχοντας κατά νου: **ΠΕΦΤΩ, ΚΑΛΥΠΤΟΜΑΙ, ΚΡΑΤΙΕΜΑΙ**,

* Σπεύδουν ανά δύο και καλύπτονται κάτω από το θρανίο τους – πλάτη με πλάτη – ενώ με τα χέρια τους κρατούν γερά τα πόδια του θρανίου.
* Ταυτοχρόνως, ο διδάσκων καλύπτεται κάτω από την έδρα.
* Μόλις τελειώσει η σεισμική δόνηση και χωρίς χρονοτριβή, αρχίζει η εκκένωση των αιθουσών, με τη σειρά που φαίνεται στο σχεδιάγραμμα εκκένωσης κάθε αίθουσας.

Οι καθηγητές αποχωρούν τελευταίοι, κάνοντας έναν τελικό έλεγχο, παίρνοντας το βιβλίο **ύλης και το απουσιολόγιο** και φροντίζοντας με τους υπόλοιπους συναδέλφους για την ομαλή εκκένωση του κτιρίου.

* **ΚΑΤΑ ΤΗ ΔΙΑΡΚΕΙΑ ΤΟΥ ΔΙΑΛΕΙΜΜΑΤΟΣ**
1. Όσοι βρίσκονται μέσα στο κτίριο του σχολείου, σε αίθουσες ή σε κοινόχρηστους χώρους, δεν βγαίνουν έξω, προσπαθούν να απομακρυνθούν από τα επικίνδυνα σημεία, να προστατευτούν από πιθανές ανατροπές επίπλων ή άλλων βαρέων αντικειμένων και να καλυφθούν σκύβοντας και καλύπτοντας το κεφάλι τους με τα χέρια τους.
2. Όσοι βρίσκονται μέσα στο κτίριο αλλά όχι σε αίθουσα, σταματούν στο κέντρο του σημείου που βρίσκονται, σκύβουν χαμηλά και καλύπτουν με σταυρωμένα χέρια το κεφάλι και τον αυχένα τους. Όταν σταματήσει η σεισμική δόνηση κατευθύνονται στο προαύλιο.
3. Όσοι βρίσκονται στο προαύλιο παραμένουν εκεί, αποφεύγοντας τις επικινδυνότητες που ενδεχομένως υπάρχουν στο προαύλιο.
4. Ο εφημερεύον καθηγητής κάθε ορόφου, με το τέλος της σεισμικής δόνησης θα πρέπει να απομακρύνει όσους βρίσκονται εντός του κτιρίου.

**Ο ΚΑΘΗΓΗΤΗΣ ΣΕ ΚΑΘΕ ΤΑΞΗ ΠΡΕΠΕΙ:**

1. Να διατηρήσει την ψυχραιμία του.
2. Να **καθησυχάσει** τους μαθητές και να τους συγκρατήσει στην αίθουσα, αποτρέποντας την άτακτη – βίαιη έξοδό τους απ΄ αυτήν. Να **υπενθυμίσει** στους μαθητές:
* Την πορεία εξόδου και το Χώρο Καταφυγής,
* Ότι δεν πρέπει να καταναλώνουν το νερό της βρύσης (κίνδυνος μόλυνσης)
* Ότι πρέπει να αποφύγουν οποιαδήποτε επαφή με τα πεσμένα καλώδια και μεταλλικά κιγκλιδώματα.
1. Να **δώσει εντολή** στους μαθητές της πρώτης πτέρυγας (πιο κοντινή στην πόρτα), να σηκωθούν ο ένας μετά τον άλλο και να περιμένουν.
2. Να **βεβαιωθεί** ότι οι προηγούμενες από την δική του αίθουσες έχουν εκκενωθεί και ο διάδρομος είναι ελεύθερος.
3. Να **παροτρύνει** τους μαθητές επιτακτικά:
* Να ακολουθήσουν την προσχεδιασμένη πορεία, καλύπτοντας το κεφάλι τους με τα χέρια τους.
* **Βαδίζοντας γρήγορα αλλά όχι τρέχοντας, έχοντας ενιαίο ρυθμό γρήγορου βαδίσματος, ο ένας πίσω από τον άλλο**.
1. Να δώσει το σύνθημα για την εκκένωση της δικής του αίθουσας, που αρχίζει από την πρώτη πτέρυγα, αφού βεβαιωθεί ότι ολοκληρώθηκε η εκκένωση της προηγούμενης αίθουσας.
2. Να βγει από την αίθουσα τελευταίος, παίρνοντας μαζί του το βιβλίο ύλης και το απουσιολόγιο.
3. **Να συγκεντρώσει τους μαθητές του στην προκαθορισμένη θέση και να κάνει ονομαστικό προσκλητήριο, προκειμένου να βεβαιωθεί ότι όλοι οι παρόντες στην αίθουσα μαθητές βρίσκονται πλέον στο γήπεδο (σε περίπτωση που λείπει μαθητής ή μαθητές, θα πρέπει να ενημερωθεί η Δ/ντρια, ενώ παραλλήλως θα πρέπει να γίνει έλεγχος στις τουαλέτες, τις σκάλες, τις αίθουσες, κτλ.).**

**ΠΟΡΕΙΑ ΚΑΘΟΔΟΥ & ΕΞΟΔΟΥ**

**ΙΣΟΓΕΙΟ→**

**ΑΠΟ ΤΟ ΠΑΝΩ ΑΜΦΙΘΕΑΤΡΟ και έξοδο προς το προάυλιο:**

**ΚΑΤΑ ΣΕΙΡΑ TA TMHMATA KAΛΛΙΤΕΧΝΙΚΑ, Δ1, Α1, Γ2, Α2 ΘΑ ΕΞΕΛΘΟΥΝ ΑΠΌ ΤΗΝ ΚΕΝΤΡΙΚΗ ΠΟΡΤΑ ΕΙΣΟΔΟΥ.**

**ΤΟ ΤΜΗΜΑ Β1 ΑΠΟ ΤΗΝ ΠΟΡΤΑ ΤΟΥ ΔΙΑΔΡΟΜΟΥ δίπλα ακριβώς από την αίθουσα.**

**ΤΑ ΤΜΗΜΑΤΑ Δ2, Α’ ΛΥΚ, Γ ‘ΛΥΚ.ΜΗΧ. ΘΑ ΕΞΕΛΘΟΥΝ ΑΠΌ ΤΗΝ ΠΟΡΤΑ ΤΟΥ ΚΥΛΙΚΕΙΟΥ.**

**ΟΡΟΦΟΣ→ Το ΤΜΗΜΑ Β2, από τη σκάλα που βρίσκεται δίπλα στον ανελκυστήρα και οδηγεί στην ισόγεια είσοδο του σχολείου.**

**ΤΟ ΤΜΗΜΑ Β΄ΛΥΚ2.ΑΙΣΘΗΤΙΚΗΣ από τις σκάλες απέναντι από την αίθουσά τους και στη συνέχεια από την πόρτα του διαδρόμου ακριβώς απέναντι.**

**ΤΑ ΤΜΗΜΑΤΑ Β’ΛΥΚ.ΠΛΗΡΟΦ. και Γ’ΛΥΚ.ΑΙΣΘ.-ΠΛΗΡΟΦ. από τις σκάλες δίπλα από τις αίθουσες και στη συνέχεια από την πόρτα απέναντί τους που οδηγεί στην αυλή.**

**Από την αίθουσα της ΜΟΥΣΙΚΗΣ οι μαθητές κατεβαίνουν από τις σκάλες απέναντι από την αίθουσα και στη συνέχεια από το κυλικείο βγαίνουν στην αυλή.**

**ΥΠΟΓΕΙΟ ΑΜΦΙΘΕΑΤΡΟ→ ΑΠΟ ΤΗΝ ΕΞΟΔΟ: ΚΑΤΑ ΣΕΙΡΑ ΤΑ ΤΜΗΜΑΤΑ**

**Δ’ΛΥΚ, ΒΙΒΛΙΟΘΗΚΗ, Α3, Γ1.**

**ΧΩΡΟΣ ΚΑΤΑΦΥΓΗΣ:**

**ΔΕΞΙΑ ΠΤΕΡΥΓΑ ΤΟΥ ΠΡΟΑΥΛΙΟΥ (μέτωπο προς τις κερκίδες)**

**Ξεκινώντας από τις βρύσες:**

**ΓΥΜΝΑΣΙΟ: ΛΥΚΕΙΟ:**

**Α1, Α2, Α3, Β1, Β2, Γ1, Γ2, Δ1, Δ2, Α’Λυκ., Β’ΠΛΗΡ., Β’ΑΙΣΘ., Γ’ΑΙΣΘ.ΠΛΗΡ.Γ’ΜΗΧ.,Δ’ΠΛΗΡ.Δ’ΜΗΧ.**

**13. Εσωτερικός Κανονισμός Λειτουργίας- Διαδικασίες διασφάλισης της εφαρμογής του**

Οκοινά συμφωνημένος Εσωτερικός Σχολικός Κανονισμός βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές. Η τήρησή του από όλους τους παράγοντες του σχολείου (μαθητές/μαθήτριες, εκπαιδευτικούς, άλλο επιστημονικό, βοηθητικό προσωπικό, γονείς/κηδεμόνες,) με αμοιβαίο σεβασμό στον διακριτό θεσμικό ρόλο τους, αποτελεί προϋπόθεση της εύρυθμης λειτουργίας του σχολείου και είναι το θεμέλιο πάνω στο οποίο μπορεί το σχολείο να οικοδομήσει για να πετύχει τους στόχους και το όραμά του.

Θέματα που ανακύπτουν και δεν προβλέπονται από τον Κανονισμό, αντιμετωπίζονται κατά περίπτωση από την Διευθύντρια και τον Σύλλογο Διδασκόντων, σύμφωνα με τις αρχές της παιδαγωγικής επιστήμης και την κείμενη εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας.

Οι γονείς/κηδεμόνες των μαθητών και μαθητριών ενημερώνονται ηλεκτρονικά σχετικά με τον κανονισμό του σχολείου.

**ΣΥΝΟΠΤΙΚΟΣ ΠΙΝΑΚΑΣ:**

**ΣΥΜΠΕΡΙΦΟΡΑ-ΚΑΘΗΚΟΝΤΑ-ΥΠΟΧΡΕΩΣΕΙΣ ΜΑΘΗΤΩΝ**

|  |
| --- |
| - Οι μαθητές προσέρχονται στο σχολείο πριν την έναρξη των μαθημάτων. |
|  Το σχολείο λειτουργεί 8:15-13:25 σύμφωνα με το ωρολόγιο πρόγραμμα. |
| - Οι μαθητές εισέρχονται στην τάξη μόλις χτυπήσει το κουδούνι. |
| - Οι αργοπορημένοι μαθητές παίρνουν απουσία. |
| - Οι μαθητές δεν απουσιάζουν αδικαιολόγητα από την τάξη. |
| - Δε βγαίνουν από την τάξη χωρίς την άδεια του καθηγητή. |
| - Ακολουθούν τις οδηγίες του καθηγητή. |
| - Δεν αποχωρούν από το σχολείο χωρίς άδεια. |
| - Σέβονται τα περιουσιακά στοιχεία του σχολείου (υποδομές-εξοπλισμό) |
|  Και το φυσικό περιβάλλον του σχολείου. |
| - Συμβάλλουν στην ομαλή λειτουργία του διαλείμματος. |
| - Δε λένε ψέματα. |
| - Δεν εμπλέκονται σε λεκτικές αντιπαραθέσεις. |
| - Δεν βρίζουν. |
| - Δεν χτυπούν. |
| - Δεν εκφοβίζουν. |
| - Δεν προσβάλλουν τη Διεύθυνση, τους εκπαιδευτικούς και όλους όσους εργάζονται |
|  στο χώρο του σχολείου, αλλά και τους συμμαθητές τους. |
| - Δεν πετούν αντικείμενα. |
| - Δεν αφαιρούν προσωπικά αντικείμενα από τους συμμαθητές, ούτε τα |
|  χρησιμοποιούν χωρίς την άδεια των κατόχων τους. |

Το παραπάνω κείμενο, με το περιεχόμενο του ΕΣΩΤΕΡΙΚΟΥ ΣΧΟΛΙΚΟΥ ΚΑΝΟΝΙΣΜΟΥ συντάχθηκε στα πλαίσια της ΑΞΙΟΛΟΓΗΣΗΣ της σχολικής μονάδας.

**Άξονας 6** Ηγεσία-Οργάνωση και διοίκηση της σχολικής μονάδας.

**Δείκτης** Διασφάλιση της εφαρμογής του σχολικού κανονισμού.

**Σκοπός Σύνταξη, έγκριση και τήρηση του Κανονισμού**

Το παραπάνω κείμενο συντάχθηκε από τους:

 Μανούσου Μαρία

 Ταβουλάρη Μαριάννα

 Ταγκούδη Κωνσταντία (Συντονίστρια Δράσης)

Οι εκπαιδευτικοί:

 Μανούσου Μαρία

 Ταβουλάρη Μαριάννα

 Ταγκούδη Κωνσταντία

 Νοέμβριος 2023

 Πρόεδρος Σχολικής Επιτροπής

 Η Διευθύντρια: Πρόεδρος Συλλόγου Γονέων

Μαραζάκη Παναγιούλα Πρόεδρος 15μελούς

|  |
| --- |
| Εγκρίνεται |